ΑΥΤΟΝΟΜΙΑ – ΠΟΛΥΖΩΝΙΚΑ ΣΥΣΤΗΜΑΤΑ - ppt κατέβασμα\nΑΥΤΟΝΟΜΙΑ – ΠΟΛΥΖΩΝΙΚΑ ΣΥΣΤΗΜΑΤΑ\nΔημοσίευσεChloe Cali Τροποποιήθηκε πριν 3 χρόνια\nΠαρουσίαση με θέμα: "ΑΥΤΟΝΟΜΙΑ – ΠΟΛΥΖΩΝΙΚΑ ΣΥΣΤΗΜΑΤΑ"— Μεταγράφημα παρουσίασης:\n1 ΑΥΤΟΝΟΜΙΑ – ΠΟΛΥΖΩΝΙΚΑ ΣΥΣΤΗΜΑΤΑ\nΤα συστήματα αυτονομίας ήταν μια σημαντική καινοτομία στα συστήματα κεντρικής θέρμανσης ΠΑΝΑΓΙΩΤΗΣ ΦΑΝΤΑΚΗΣ\n2 Τα συστήματα αυτά επινοήθηκαν από την ανάγκη να θερμαίνονται τα διαμερίσματα μιας πολυκατοικίας ανεξάρτητα και με βάση τις ανάγκες του κάθε ιδιοκτήτη, οπότε αυτός χρεώνεται ανάλογα με την επιβάρυνση που επέφερε στο κόστος λειτουργίας της κεντρικής θέρμανσης. Σήμερα τα συστήματα αυτονομίας έχουν και άλλες εφαρμογές όπως: Στις τηλεθερμάνσεις, όπου η παραγωγή της θερμότητας γίνεται για λογαριασμό όχι μόνο ενός κτιρίου, αλλά για πολλά κτίρια ή για μια ολόκληρη περιοχή η οποία μπορεί να είναι ένα χωριό ή και μια πόλη. Σε μονοκατοικίες όπου θέλουμε κάποια δωμάτια (ζώνες θέρμανσης), όπως οι κρεβατοκάμαρες, να θερμαίνονται ανεξάρτητα από κάποια άλλα, όπως κουζίνα, σαλόνι κ.λπ. Για παραγωγή ζεστού νερού χρήσης σε μπόιλερ κεντρικής θέρμανσης, χωρίς να θερμαίνονται συγχρόνως και οι χώροι. Στο να επιλέγουμε την πηγή της θέρμανσης, π.χ. λέβητα στερεών καυσίμων ή υγρών ή αερίων καυσίμων κ.λπ. ΠΑΝΑΓΙΩΤΗΣ ΦΑΝΤΑΚΗΣ\n3 Α. Ανάλογα με το χρόνο θέρμανσης του νερού:\nΔΙΑΚΡΙΣΗ Μπορούμε να κάνουμε διάφορες διακρίσεις στα συστήματα αυτονομίας, όπως: Α. Ανάλογα με το χρόνο θέρμανσης του νερού: Με νερό σε θερμοκρασία αναμονής. Με θέρμανση νερού μετά από ζήτηση. Β. Ανάλογα με τον τρόπο λειτουργίας και κατασκευής: Με ηλεκτροβάνες. Με κυκλοφορητές. Με ηλεκτροθερμικούς διακόπτες Με θερμοστατικούς διακόπτες. Γ. Ανάλογα με τον τρόπο καταγραφής της θερμότητας που παίρνει η κάθε ιδιοκτησία: Με ωρομετρητές. Με θερμιδομετρητές. Με ογκομετρητές νερού. ΠΑΝΑΓΙΩΤΗΣ ΦΑΝΤΑΚΗΣ\n4 Α1. Με νερό σε θερμοκρασία αναμονής.\nΣτο σύστημα αυτό το νερό διατηρείται θερμό στο λέβητα σε μια θερμοκρασία μέχρι 90 οC. Έτσι, όταν ζητήσουμε θέρμανση, το νερό που πάει στα σώματα είναι ήδη ζεστό και δεν καθυστερεί η απόδοση της θερμότητας στους χώρους. Το μειονέκτημα του συστήματος είναι οι αυξημένες θερμικές απώλειες από τον λέβητα προς το λεβητοστάσιο, ιδιαίτερα όταν η μόνωση του λέβητα έχει υποστεί φθορά. Το πρόβλημα αυτό μειώνεται με την προσθήκη ενός υδροστάτη στο λέβητα, τον οποίο ρυθμίζουμε στους 45 οC. Έτσι, όταν δεν υπάρχει ζήτηση θερμότητας, το νερό στο λέβητα θα είναι στους 45 οC και θα ανεβαίνει στους 90 οC μετά το άνοιγμα κάποιου θερμοστάτη χώρου (βλέπε σχήμα). Τα πλεονεκτήματα είναι εκτός από τη γρήγορη απόδοση θερμότητας στο χώρο, η έλλειψη υγροποιήσεων στο λέβητα, που συμβάλλει σημαντικά στη μακροζωία του. ΠΑΝΑΓΙΩΤΗΣ ΦΑΝΤΑΚΗΣ\n5 Α2. Με θέρμανση του νερού μετά από ζήτηση.\nΑ2. Με θέρμανση του νερού μετά από ζήτηση. Στα συστήματα αυτά ο καυστήρας εκκινεί όταν από κάποιο θερμοστάτη χώρου ζητηθεί αύξηση της θερμοκρασίας. Η κατανάλωση ενέργειας είναι μικρότερη απ’ ό,τι στο προηγούμενο σύστημα. Όταν δεν υπάρχει ζήτηση θέρμανσης, η θερμοκρασία του νερού στο λέβητα κατεβαίνει χαμηλά, με κίνδυνο να παγώσει σε ψυχρές περιόδους, αν δεν έχει προβλεφθεί αντιπαγετική προστασία. Επίσης, κατά την εκκίνηση του καυστήρα με χαμηλή θερμοκρασία νερού λέβητα, δημιουργούνται ανεπιθύμητες υγροποιήσεις και διάβρωση στο λέβητα και στην καμινάδα. Ειδικά στους μαντεμένιους λέβητες κατά τις ψυχρές εκκινήσεις υπάρχει κίνδυνος να σπάσει κάποιο στοιχείου του. ΠΑΝΑΓΙΩΤΗΣ ΦΑΝΤΑΚΗΣ\n6 Β1. Με ηλεκτροβάνες. Τοποθετούνται στην αρχή ή στο τέλος κάθε αυτόνομου δικτύου θέρμανσης και ανοίγουν δεχόμενες εντολή από το θερμοστάτη χώρου. Υπάρχουν δίοδες και τρίοδες βάνες αυτονομίας. Αποτελούνται από τον κορμό και την κεφαλή. Ο κορμός είναι βάνα σφαιρική, ενώ στο παρελθόν χρησιμοποιήθηκαν και εμβολοφόρες. Στην κεφαλή ή μοτέρ, όπως συνηθίζεται να λέγεται, ενσωματώνονται ένας μικρός ηλεκτρικός κινητήρας, ένας μειωτής στροφών και το ηλεκτρικό κύκλωμα. Μια κλέμα πέντε επαφών ή πέντε καλώδια είναι στη διάθεσή μας για να συνδεθούν ηλεκτρικά. ΠΑΝΑΓΙΩΤΗΣ ΦΑΝΤΑΚΗΣ\n7 Λειτουργία Η γωνία περιστροφής του άξονα της κεφαλής που κινεί την βάνα καθορίζεται από δύο μικροδιακόπτες, οι οποίοι ανοίγουν και κλείνουν από ένα δίσκο με εγκοπές, που περιστρέφεται μαζί με τον άξονα. Έτσι, στην κατάλληλη θέση του άξονα το ρεύμα προς τον κινητήρα διακόπτεται και η βάνα παραμένει ανοικτή ή κλειστή ανάλογα από τον ποιο μικροδιακόπτη έπαιρνε ρεύμα στη συγκεκριμένη στιγμή. Διακρίνουμε ηλεκτροβάνες με ρελέ και χωρίς ρελέ. ΠΑΝΑΓΙΩΤΗΣ ΦΑΝΤΑΚΗΣ\n8 Ηλεκτροβάνες με ρελέ. Οι ηλεκτροβάνες αυτές συνδέονται απ’ ευθείας με φάση και ουδέτερο. Σε μία τρίτη επαφή συνδέεται η εντολή ανοίγματος από το θερμοστάτη χώρου. Από την τέταρτη επαφή παίρνουμε την εντολή για την εκκίνηση του καυστήρα.. Η πέμπτη επαφή, αν υπάρχει, είναι για τη σύνδεση της γείωσης. Ο τύπος αυτός των ηλεκτροβανών είναι ο πλέον χρησιμοποιούμενος. Η σύνδεση της ηλεκτροβάνας με το θερμοστάτη χώρου γίνεται με ένα καλώδιο. Οι εντολές για τον καυστήρα συγκεντρώνονται σε έναν κεντρικό πίνακα, στον οποίο συνήθως υπάρχουν και ωρομετρητές όσοι και οι ηλεκτροβάνες, οι οποίοι καταμετρούν τις ώρες που δούλεψε η εγκατάσταση για το κάθε διαμέρισμα. ΠΑΝΑΓΙΩΤΗΣ ΦΑΝΤΑΚΗΣ\n9 Ηλεκτροβάνες χωρίς ρελέ.\nΟι ηλεκτροβάνες αυτές συνδέονται με το θερμοστάτη χώρου με δυο καλώδια. Το ένα δίνει την εντολή ανοίγματος και συνδέεται στην κλειστή επαφή του θερμοστάτη, ενώ το άλλο δίνει την εντολή κλεισίματος και συνδέεται στην ανοικτή επαφή του θερμοστάτη. Οι ηλεκτροβάνες αυτού του τύπου δε συνδέονται απ’ ευθείας στη φάση. Οι ηλεκτροβάνες χωρίς ρελέ είναι πιο απλές στην κατασκευή τους, φθηνότερες και πολύ αξιόπιστες. ΠΑΝΑΓΙΩΤΗΣ ΦΑΝΤΑΚΗΣ\n10 Β2. Αυτονομία με κυκλοφορητές.\nΒ2. Αυτονομία με κυκλοφορητές. Στο σύστημα αυτό το κάθε διαμέρισμα ή ζώνη θέρμανσης έχει το δικό της κυκλοφορητή. Ο κυκλοφορητής τροφοδοτείται με ηλεκτρική ενέργεια από το θερμοστάτη χώρου. Έτσι, όταν ένα διαμέρισμα ζητήσει θέρμανση, ο κυκλοφορητής του θα εκκινήσει ζεσταίνοντας μόνο αυτό. ΠΑΝΑΓΙΩΤΗΣ ΦΑΝΤΑΚΗΣ\n11 Αν έχουμε επιλέξει τη λύση « θέρμανση νερού μετά από ζήτηση », για τη ρευματοδότηση του καυστήρα θα πρέπει να χρησιμοποιηθεί ρελέ, το οποίο θα ενεργοποιείται από τη φάση του κυκλοφορητή, δηλαδή από το ρεύμα που θα στέλνει ο θερμοστάτης χώρου στον κυκλοφορητή. Στο παράπλευρο σχήμα βλέπουμε την καλωδίωση που πρέπει να εφαρμόσουμε, για την καλή λειτουργία του συστήματος. Αν επιθυμούμε και καταγραφή των ωρών λειτουργίας του κάθε διαμερίσματος, στο σύστημα θα πρέπει να προσθέσουμε και ωρομετρητές, οι οποίοι μπορούν να τροφοδοτηθούν με ρεύμα από τη φάση που στέλνει ο θερμοστάτης χώρου στον κυκλοφορητή και στο ρελέ. Στην πράξη χρησιμοποιούμε πίνακα αυτονομίας, στον οποίο ενσωματώνονται τα ρελέ και οι ωρομετρητές. Ο πίνακας αυτός δέχεται τις εντολές από τους θερμοστάτες των διαμερισμάτων και αναλαμβάνει να ρευματοδοτήσει τους κυκλοφορητές, τους ωρομετρητές και τον καυστήρα ΠΑΝΑΓΙΩΤΗΣ ΦΑΝΤΑΚΗΣ\n12 Πλεονεκτήματα του συστήματος αυτονομίας θέρμανσης με κυκλοφορητές.\nΔεν ακούγονται θόρυβοι ροής του νερού στις σωλήνες. Οι θόρυβοι αυτοί εμφανίζονται όταν είναι λίγες οι ανοικτές ηλεκτροβάνες. Το ζεστό νερό θα φθάσει και στα πιο απομακρυσμένα διαμερίσματα. Το κάθε διαμέρισμα τροφοδοτείται με την παροχή νερού που έχει υπολογίσει ο μελετητής και δεν εξαρτάται από το πόσα διαμερίσματα θερμαίνονται την κάθε στιγμή. Η ρύθμιση της παροχής σε κάθε διαμέρισμα γίνεται εύκολα με βαλβίδα στραγγαλισμού ή με ρύθμιση των στροφών του κυκλοφορητή. Έχουμε εξοικονόμηση ενέργειας. Κάτι που δε συμβαίνει όταν ένας μεγάλος κεντρικός κυκλοφορητής εργάζεται για λίγα ή συχνά και για ένα μόνο διαμέρισμα. Η πτώση πίεσης στον κλάδο του κάθε διαμερίσματος παραμένει σταθερή. Αν υπάρχουν θερμοστατικοί διακόπτες στα σώματα, λειτουργούν καλύτερα λόγω της μικρής πτώσης πίεσης. ΠΑΝΑΓΙΩΤΗΣ ΦΑΝΤΑΚΗΣ\n13 Ηλεκτρολογική σύνδεση αυτονομίας με κυκλοφορητές.\nΟ υδροστάτης Υ1 καθορίζει τη θερμοκρασία που οι κυκλοφορητές θα αρχίσουν να λειτουργούν. Συνήθως τον ρυθμίζουμε στους 40 – 50 oC. Ο υδροστάτης Υ2 καθορίζει τη θερμοκρασία που οι ωρομετρητές θα αρχίσουν να λειτουργούν, καταγράφοντας το χρόνο λειτουργίας κάθε διαμερίσματος. Συνήθως τον ρυθμίζουμε στους 50 – 60 oC. Ο καυστήρας θα λειτουργήσει όταν πάρει ρεύμα από κάποιο ρελέ διαμερίσματος. Για να γίνει πιο απλό το παραπάνω σχήμα παραλείφθηκαν ο υδροστάτης και ο υδροστάτης ασφαλείας του καυστήρα. ΠΑΝΑΓΙΩΤΗΣ ΦΑΝΤΑΚΗΣ\n14 Β3. Αυτονομία με θερμοηλεκτρικούς διακόπτες.\nΒ3. Αυτονομία με θερμοηλεκτρικούς διακόπτες. Τα τελευταία χρόνια έγινε δυνατή η μετατροπή των παλιών δικτύων σε αυτόνομα χωρίς αλλαγή σωληνώσεων, με ελάχιστη αναστάτωση των κατοίκων και πολύ λογικό κόστος. Το κλειδί στη λύση του προβλήματος ήταν οι ηλεκτροθερμικοί διακόπτες σωμάτων. Οι ηλεκτροθερμικοί διακόπτες είναι διακόπτες οι οποίοι ανοίγουν από τη θερμική διαστολή ενός υγρού που ζεσταίνεται από μία ηλεκτρική αντίσταση. Έτσι, αρκεί να αντικαταστήσουμε τους παλιούς διακόπτες των σωμάτων με ηλεκτροθερμικούς. Οι ηλεκτροθερμικές κεφαλές των διακοπτών τροφοδοτούνται με ηλεκτρικό ρεύμα από το θερμοστάτη χώρου, ο οποίος συγχρόνως στέλνει και εντολή στον πίνακα αυτονομίας για να λειτουργήσει ο καυστήρας και να αρχίσει η καταγραφή των ωρών. Ηλεκτροθερμική κεφαλή. ΠΑΝΑΓΙΩΤΗΣ ΦΑΝΤΑΚΗΣ\n15 Τα ηλεκτρικά καλώδια, όπου συνδέονται οι ηλεκτροθερμικές κεφαλές με το θερμοστάτη χώρου, είναι συνήθως 2 Χ 1 , δηλαδή αρκετά λεπτά και δεν προσβάλλουν την αισθητική του χώρου. Το ρεύμα λειτουργίας των κεφαλών είναι ή 230 V ή 24 V. Για λόγους ασφαλείας προτείνονται τα 24 V. Στην περίπτωση αυτή θα πρέπει και το τύλιγμα του πηνίου των ρελέ του πίνακα αυτονομίας να είναι 24 V, διότι και η εντολή που στέλνει ο θερμοστάτης χώρου είναι 24 V. Ένας μετασχηματιστής 230 / 24 V τοποθετείται στο λεβητοστάσιο για το μετασχηματισμό του ρεύματος που πηγαίνει στους θερμοστάτες. ΠΑΝΑΓΙΩΤΗΣ ΦΑΝΤΑΚΗΣ\n16 Β4. Αυτονομία με θερμοστατικούς διακόπτες.\nΒ4. Αυτονομία με θερμοστατικούς διακόπτες. Οι θερμοστατικοί διακόπτες ρυθμίζουν την παροχή νερού στο θερμαντικό σώμα ανάλογα με την επικρατούσα θερμοκρασία στο χώρο. Με τον τρόπο αυτό μπορεί να επιτευχθεί σημαντική οικονομία ενέργειας. Αυτή η οικονομία που επιτυγχάνεται έχει άμεση επίδραση στη δαπάνη θέρμανσης του διαμερίσματος μόνο όταν ο τρόπος κατανομής των δαπανών γίνεται με θερμιδομετρητές ή ογκομετρητές. Αν η κατανομή των δαπανών γίνεται με βάση τις ώρες λειτουργίας του διαμερίσματος ( ωρομετρητές ), η τοποθέτηση θερμοστατικών διακοπτών δε θα επιφέρει αξιοσημείωτη διαφορά στην επιβάρυνση του ιδιοκτήτη. ΠΑΝΑΓΙΩΤΗΣ ΦΑΝΤΑΚΗΣ\n17 Γ. Η ΚΑΤΑΓΡΑΦΗ ΤΗΣ ΕΠΙΒΑΡΥΝΣΗΣ Γ1. Αυτονομία με ωρομετρητές.\nΓ. Η ΚΑΤΑΓΡΑΦΗ ΤΗΣ ΕΠΙΒΑΡΥΝΣΗΣ Γ1. Αυτονομία με ωρομετρητές. Ο πίνακας ωρομετρητών χρησιμοποιείται μόνο όταν θέλουμε να κάνουμε κατανομή των δαπανών της κεντρικής θέρμανσης με βάση τις ώρες που το κάθε διαμέρισμα έκανε χρήση της θέρμανσης. Στον πίνακα αυτόν, εκτός από τους ωρομετρητές, τοποθετούνται και τα ρελέ των διαμερισμάτων. Συχνά φέρουν γενικό διακόπτη, ηλεκτρική ασφάλεια και ενδεικτικές λυχνίες για διάφορες λειτουργίες, όπως λειτουργία ωρομετρητών, καυστήρα, κυκλοφορητή, ένδειξη τάσεως και ένδειξη μπλοκαρίσματος του καυστήρα. Υπάρχουν πίνακες ωρομετρητών ή αυτονομίας, ( όπως είναι πιο σωστή ονομασία), με ρελέ ή ηλεκτρονικοί, στους οποίους τη δουλειά των ρελέ την αναλαμβάνουν ηλεκτρονικά κυκλώματα. ΠΑΝΑΓΙΩΤΗΣ ΦΑΝΤΑΚΗΣ\n18 Το ρελέ. Το ρελέ είναι ένας ηλεκτρομαγνητικά ελεγχόμενος διακόπτης.\nΑποτελείται από ένα διακόπτη ο οποίος ανοίγει από την έλξη ενός ηλεκτρομαγνήτη και κλείνει από τη δύναμη ενός ελατηρίου – ελάσματος. Ο διακόπτης έχει δύο επαφές. Όταν ανοίγει η μία, κλείνει η άλλη. Το άλλο συστατικό μέρος του ρελέ είναι το πηνίο ή τύλιγμα, το οποίο, όταν διαρρέεται από ρεύμα, δημιουργεί το μαγνητισμό που θα μετακινήσει το διακόπτη από τη μία θέση στην άλλη. Η επαφή που είναι κλειστή όταν από το πηνίο δεν περνά ρεύμα ονομάζεται κλειστή επαφή ή normal close και συμβολίζεται με τα γράμματα NC, και η άλλη επαφή ονομάζεται ανοικτή επαφή ή normal open και συμβολίζεται με τα γράμματα ΝΟ ΠΑΝΑΓΙΩΤΗΣ ΦΑΝΤΑΚΗΣ\n19 Μπορούμε, ανάλογα με την χρήση και για λόγους ασφάλειας, να χρησιμοποιήσουμε και πηνία που εργάζονται με χαμηλή τάση, όπως 6, 12, 24, 42, 60 και 110 V. Επίσης υπάρχουν ρελέ με 2, 3 και 4 επαφές. ΠΑΝΑΓΙΩΤΗΣ ΦΑΝΤΑΚΗΣ\n20 Στους πίνακες αυτονομίας χρησιμοποιούμε πηνία τεσσάρων επαφών, διότι θέλουμε να ανεξαρτητοποιήσουμε τη λειτουργία του καυστήρα, από αυτή των ωρομετρητών των διαμερισμάτων. Τα συνδέουμε δε όπως στο σχήμα. Λειτουργία κυκλώματος. Όταν ο χώρος ζητήσει θέρμανση, ο θερμοστάτης θα δώσει ρεύμα ανοίγματος στην ηλεκτροβάνα του διαμερίσματος. Όταν η ηλεκτροβάνα ανοίξει, θα στείλει τάση στην επαφή 2 του ρελέ. Το πηνίο του ρελέ θα βρεθεί υπό τάση μετακινώντας τους διακόπτες. Έτσι θα κλείσουν οι επαφές 1 – 3 και 8 – 6. Την τάση που έχει τώρα η επαφή 3 τη χρησιμοποιούμε για τη λειτουργία του καυστήρα. Την τάση της επαφής 6 τη χρησιμοποιούμε για τη λειτουργία του ωρομετρητή. ΠΑΝΑΓΙΩΤΗΣ ΦΑΝΤΑΚΗΣ\n21 Καλωδίωση πίνακα αυτονομίας\nΣτους πίνακες αυτονομίας χρησιμοποιούμε ρελέ τεσσάρων επαφών. Όλες οι συνδέσεις των καλωδίων γίνονται στη βάση των ρελέ, η οποία φέρει αρίθμηση που αντιπροσωπεύει τις επαφές του ρελέ. Παράδειγμα καλωδίωσης ενός πίνακα δύο διαμερισμάτων . ΓΔ : Γενικός διακόπτης. Παροχή ουδετέρου. Παροχή φάσης. Φάση προς διαμερίσματα (θερμοστάτες και ηλεκτροβάνες). Ουδέτερος προς διαμερίσματα. Ουδέτερος καυστήρα. Φάση καυστήρα. 7 – Εντολές από ηλεκτροβάνες διαμερισμάτων. 9 – Σύνδεση υδροστάτη ωρομετρητών. ΠΑΝΑΓΙΩΤΗΣ ΦΑΝΤΑΚΗΣ\n22 ΤΑ ΜΕΙΟΝΕΚΤΗΜΑΤΑ ΤΟΥ ΣΥΣΤΗΜΑΤΟΣ\nΤα διαμερίσματα που ζητάνε θέρμανση χρεώνονται κανονικά ακόμα και όταν ο καυστήρας για κάποιο λόγο δε λειτουργεί ( έλλειψη πετρελαίου, μπλοκάρισμα, διακοπή από υδροστάτη ασφαλείας κ.λπ.). Αν ο ιδιοκτήτης κλείσει κάποια σώματα, κάνοντας οικονομία στην κατανάλωση ενέργειας, η χρέωσή του θα είναι σαν να λειτουργούν όλα τα σώματα. Με την τοποθέτηση θερμοστατικών διακοπτών στα σώματα, ενώ εξοικονομείται ενέργεια, το όφελος για τον ιδιοκτήτη δεν είναι εμφανές. Αν για κάποιο λόγο η παροχή του νερού σε κάποιο διαμέρισμα μειωθεί τα σώματα θα υπολειτουργούν, οι χώροι δε θα ζεσταίνονται, ενώ οι ωρομετρητές θα χρεώνουν ώρες λειτουργίας. ΠΑΝΑΓΙΩΤΗΣ ΦΑΝΤΑΚΗΣ\n23 ΣΥΝΔΕΣΗ ΑΥΤΟΝΟΜΙΑΣ ΔΥΟ ΔΙΑΜΕΡΙΣΜΑΤΩΝ\n24 Γ2. Αυτονομία με θερμιδομετρητές.\nΓ2. Αυτονομία με θερμιδομετρητές. Η μέθοδος κατανομής των δαπανών θέρμανσης με θερμιδομετρητές επινοήθηκε με σκοπό να εξαλείψει τα μειονεκτήματα των ωρομετρητών. Οι θερμιδομετρητές καταγράφουν τη θερμότητα που απορροφά το κάθε διαμέρισμα. Οι θερμιδομετρητές τοποθετούνται αμέσως μετά την ηλεκτροβάνα του διαμερίσματος. Έχουν ένα μετρητή παροχής και δύο αισθητήρια μέτρησης της θερμοκρασίας. Το ένα αισθητήριο μετρά τη θερμοκρασία του νερού που προσάγεται στο διαμέρισμα και το άλλο τη θερμοκρασία του νερού που επιστρέφει από το διαμέρισμα. Από την παροχή και τη διαφορά θερμοκρασίας υπολογίζουν τη θερμική ενέργεια που κατανάλωσε το διαμέρισμα. Q = V x Δt Η καταγραφή της θερμότητας δίνεται σε KWh ή σε Kcal/h. H θερμιδομέτρηση μπορεί από κάποιους να θεωρηθεί άδικη μέθοδος κατανομής δαπανών για τα διαμερίσματα του τελευταίου ορόφου, καθώς και για αυτά με μεγάλες εξωτερικές επιφάνειες. Τα διαμερίσματα αυτά, ενώ καλύπτουν τα άλλα από αυξημένες απώλειες, για να ζεσταθούν τα ίδια έχουν μεγάλα σώματα, με επακόλουθο, για το ίδιο θερμικό αποτέλεσμα με τα διαμερίσματα που προστατεύουν θερμικά, να καταγράφουν μεγαλύτερη απορρόφηση θερμότητας και να χρεώνονται περισσότερο. Το πρόβλημα αυτό το αντιμετωπίζει η μέθοδος κατανομής δαπανών. ΠΑΝΑΓΙΩΤΗΣ ΦΑΝΤΑΚΗΣ\n25 Θερμιδομετρητές σωμάτων.\nΟι θερμιδομετρητές σωμάτων βρίσκουν εφαρμογή στην κατανομή δαπανών θέρμανσης όταν δεν υπάρχει ανεξάρτητο δίκτυο για κάθε διαμέρισμα. Σε κάθε σώμα τοποθετείται και ένας θερμιδομετρητής, στον οποίο προγραμματίζουμε την ισχύ του σώματος. Ο θερμιδομετρητής τοποθετείται σε κατάλληλο σημείο του σώματος και, μετρώντας τη θερμοκρασία του, καταγράφει την προσδιδόμενη στο χώρο θερμική ισχύ. Αθροίζοντας τα ποσά όλων των θερμιδομετρητών του διαμερίσματος, βγάζουμε την κατανάλωση της θερμότητας για την οποία θα επιβαρυνθεί ο ιδιοκτήτης. Στη μέθοδο αυτή θα πρέπει ο λέβητας να βρίσκεται σε θερμοκρασία αναμονής γύρω στους 85 oC, ενώ ο ιδιοκτήτης, για να ζεστάνει το χώρο του θα πρέπει να ανοίγει τους διακόπτες των σωμάτων. ΠΑΝΑΓΙΩΤΗΣ ΦΑΝΤΑΚΗΣ\n26 Γ3. Αυτονομία με ογκομετρητές νερού.\nΓ3. Αυτονομία με ογκομετρητές νερού. Μετά από κάθε ηλεκτροβάνα τοποθετείται ογκομετρητής νερού, ο οποίος μετρά τα m3 ή lit που πέρασαν για τη θέρμανση του διαμερίσματος. Η χρέωση δηλαδή γίνεται με βάση την ποσότητα του νερού που πέρασε. Δεν μπορεί να θεωρηθεί δίκαια μέθοδος, διότι ο ογκομετρητής καταγράφει ακόμα και όταν η θερμοκρασία του νερού είναι αρκετά χαμηλή. Επίσης όταν κλείσουν μερικές ηλεκτροβάνες, η παροχή του νερού προς τα υπόλοιπα διαμερίσματα αυξάνεται, χωρίς κάποιο ουσιαστικό όφελος στη θέρμανση των χώρων. Για τους λόγους αυτούς η χρήση της ογκομέτρησης είναι πολύ περιορισμένη ΠΑΝΑΓΙΩΤΗΣ ΦΑΝΤΑΚΗΣ\n27 Το πρόβλημα της υπερθέρμανσης και το by pass. Περιγραφή του προβλήματος.\nΟ λέβητας εργάζεται για ένα διαμέρισμα και η θερμοκρασία του νερού είναι στους 88 o C. Ο υδροστάτης του κυκλοφορητή είναι ρυθμισμένος στους 90 o C, γιατί ως γνωστό σε αυτή τη θερμοκρασία τα σώματα αποδίδουν την προβλεπόμενη θερμική ισχύ τους. Σε αυτή τη φάση λειτουργίας το διαμέρισμα φθάνει στην επιθυμητή θερμοκρασία και ο θερμοστάτης χώρου δίνει εντολή και κλείνει η ηλεκτροβάνα ή σταματά η λειτουργία του κυκλοφορητή του διαμερίσματος, ανάλογα με το σύστημα αυτονομίας. Συγχρόνως σταματά και η λειτουργία του καυστήρα. Στην κατάσταση αυτή σταματά η κυκλοφορία του νερού, ενώ ποσά θερμότητας που υπάρχουν στο θάλαμο καύσης συνεχίζουν να μεταβαίνουν μέσω των τοιχωμάτων στο νερό του λέβητα ανεβάζοντας περαιτέρω τη θερμοκρασία του.. Η πλέον συνηθισμένη συνέπεια της περιγραφείσας κατάστασης είναι η θερμοκρασία του νερού να φθάσει στους 110 o C και ο θερμοστάτης ασφαλείας να ενεργοποιηθεί, μη επιτρέποντας την επανεκκίνηση της εγκατάστασης. Τότε θα πρέπει να πάμε στο λεβητοστάσιο και να ξεμπλοκάρουμε χειρονακτικά το θερμοστάτη ασφαλείας. Το φαινόμενο αυτό μπορεί να συμβεί αρκετές φορές το εικοσιτετράωρο. Πολλοί τρόποι έχουν επινοηθεί για την αποφυγή αυτού του δυσάρεστου φαινομένου. Οι τρόποι αυτοί περιγράφονται παρακάτω. ΠΑΝΑΓΙΩΤΗΣ ΦΑΝΤΑΚΗΣ\n28 Αποθέρμανση του νερού στις κεντρικές στήλες.\nΟ υδραυλικός γεφυρώνει τις κεντρικές στήλες στις απολήξεις τους μέσω ενός διακόπτη. Ο διακόπτης ρυθμίζεται σε θέση, ώστε να επιτρέπει το πέρασμα μικρής ποσότητας νερού, ανεξάρτητα από το αν οι ηλεκτροβάνες είναι ανοικτές ή κλειστές. Αυτή η μικρή κυκλοφορία του νερού είναι ικανή να αποτρέψει την υπερθέρμανση του νερού στο λέβητα. ΠΑΝΑΓΙΩΤΗΣ ΦΑΝΤΑΚΗΣ\n29 Αποθέρμανση του νερού σε σώμα.\nΈνα θερμαντικό σώμα το οποίο συνήθως τοποθετείται σε κάποιο κοινόχρηστο χώρο συνδέεται απευθείας στις κεντρικές στήλες. Στο σώμα κυκλοφορεί νερό όσο εργάζεται ο κυκλοφορητής, αποθερμαίνοντας το νερό του λέβητα. ΠΑΝΑΓΙΩΤΗΣ ΦΑΝΤΑΚΗΣ\n30 Αποθέρμανση του νερού σε μπόιλερ ζεστού νερού χρήσης.\nΤη θέση του θερμαντικού σώματος μπορεί να την πάρει ένα μπόιλερ νερού. Τοποθετείται συνήθως στο λεβητοστάσιο. Το νερό του λέβητα χάνει τη θερμοκρασία του θερμαίνοντας το νερό χρήσης. Το νερό στο μπόιλερ μπορεί να κυκλοφορήσει με δικό του ανεξάρτητο κυκλοφορητή ή με τον κυκλοφορητή της κεντρικής θέρμανσης. Καλό είναι να τοποθετείται ξεχωριστός κυκλοφορητής, ο οποίος είναι πάντα πολύ μικρότερος από αυτόν της θέρμανσης και καταναλώνει πολύ λιγότερη ηλεκτρική ενέργεια. Στην περίπτωση του ξεχωριστού κυκλοφορητή για το μπόιλερ, ο κυκλοφορητής της θέρμανσης σταματά να λειτουργεί όταν δεν υπάρχει ζήτηση θερμότητας από κάποιο διαμέρισμα. Αυτό επιτυγχάνεται δίνοντας τάση στον κυκλοφορητή από την επαφή του ρελέ από την οποία παίρνουμε τάση για τον καυστήρα. ΠΑΝΑΓΙΩΤΗΣ ΦΑΝΤΑΚΗΣ\n31 Αποθέρμανση του νερού σε ηλιακό θερμοσίφωνα τριπλής ενέργειας.\nΤο ρόλο του μπόιλερ στο λεβητοστάσιο τον αναλαμβάνει ο ηλιακός θερμοσίφωνας με εναλλάκτη ( σερπαντίνα ) για καλοριφέρ. Συνδέεται στις κεντρικές στήλες, τις οποίες προεκτείνουμε προς τα επάνω, δε χρησιμοποιείται ξεχωριστός κυκλοφορητής, αλλά αυτός της κεντρικής θέρμανσης. ΠΑΝΑΓΙΩΤΗΣ ΦΑΝΤΑΚΗΣ\n32 Με βαλβίδα σταθερής διαφορικής πίεσης.\nΗ βαλβίδα συνδέεται μεταξύ της στήλη προσαγωγής, μετά την κατάθλιψη του κυκλοφορητή, και της στήλη επιστροφής. Ο κυκλοφορητής επιλέγεται για να μπορεί να ικανοποιήσει τις ανάγκες της θέρμανσης όταν όλες οι ηλεκτροβάνες είναι ανοικτές. Όταν κάποιες ηλεκτροβάνες κλείσουν, η παροχή μειώνεται, η πίεση στη σωλήνα προσαγωγής αυξάνεται και ενδέχεται να ακουστούν θόρυβοι ροής στα σώματα και στις σωλήνες. Σε αυτές τις περιπτώσεις η βαλβίδα σταθερής διαφορικής πίεσης δίνει λύση. Ρυθμίζουμε τη βαλβίδα στη μέγιστη επιθυμητή πίεση και αν η πίεση αυτή ξεπεραστεί, η βαλβίδα θα ανοίξει και νερό θα μεταβεί μέσω της βαλβίδας στη στήλη της επιστροφής, διατηρώντας τη διαφορά πίεσης στην τιμή ρύθμισης. Η βαλβίδα δηλαδή ανοίγει μόνο όταν χρειάζεται και δεν έχουμε μια συνεχή και συχνά χωρίς λόγο παράκαμψη μιας ποσότητας νερού, όπως στις προηγούμενες περιπτώσεις. ΠΑΝΑΓΙΩΤΗΣ ΦΑΝΤΑΚΗΣ\n33 Με πίνακα αυτονομίας που κρατά την τελευταία βάνα ανοικτή.\nΠολλοί πίνακες αυτονομίας με τον κατάλληλο αυτοματισμό κρατάνε ανοικτή την ηλεκτροβάνα του τελευταίου διαμερίσματος που ζήτησε θέρμανση. Έτσι, η θερμότητα που μένει στο λέβητα πηγαίνει σε όφελος του διαμερίσματος και όχι σε κάποιο κοινόχρηστο χώρο μόνο και μόνο γιατί πρέπει να μειωθεί η θερμοκρασία του λέβητα. Δίπλα δίνεται το σχέδιο σύνδεσης μιας αυτονομίας που κρατά την τελευταία ηλεκτροβάνα ανοικτή χωρίς ο πίνακας να έχει αυτή τη δυνατότητα. ΠΑΝΑΓΙΩΤΗΣ ΦΑΝΤΑΚΗΣ\n34 Με πίνακα αυτονομίας που εκκινεί τους κυκλοφορητές των διαμερισμάτων.\nΟι πίνακες αυτοί χρησιμοποιούνται όταν έχουμε αυτονομία με κυκλοφορητές. Όταν και το τελευταίο διαμέρισμα σταματήσει να ζητά θέρμανση, ένα ρελέ ενεργοποιείται και στέλνει ρεύμα σε όλους τους κυκλοφορητές των διαμερισμάτων. Έτσι, η θερμότητα που μένει στο λέβητα μοιράζεται σε όλα τα διαμερίσματα. Οι κυκλοφορητές θα εργαστούν μέχρι η θερμοκρασία να πέσει στην τιμή που έχουμε ρυθμίσει σε έναν υδροστάτη, με τον οποίο διακόπτουμε τον ουδέτερο των κυκλοφορητών. ΠΑΝΑΓΙΩΤΗΣ ΦΑΝΤΑΚΗΣ\n35 Με τρίοδες ηλεκτροβάνες\nΟι ηλεκτροβάνες αυτές, όταν διακόπτουν την παροχή προς το διαμέρισμα, εκτρέπουν το νερό στη στήλη επιστροφής. Έτσι, δε διακόπτεται η ροή στις στήλες μέχρι να κρυώσει το νερό σε σημείο που θα διακοπεί η λειτουργία του κυκλοφορητή από τον υδροστάτη του. ΠΑΝΑΓΙΩΤΗΣ ΦΑΝΤΑΚΗΣ\nΚατέβασμα ppt "ΑΥΤΟΝΟΜΙΑ – ΠΟΛΥΖΩΝΙΚΑ ΣΥΣΤΗΜΑΤΑ"\nΕΝΑΛΛΑΚΤΕΣ ΘΕΡΜΟΤΗΤΑΣ - boilers


Θεσσαλονίκη: Βρέθηκε η πηγή του παράξενου ήχου - Τι συμβαίνει τελικά - TheCaller\nΑρμόδια κλιμάκια επισκέπτονται και ερευνούν κάθε βράδυ το σημείο όπου ακούγεται έντονα ο ήχος και οι πρώτες εκτιμήσεις δείχνουν ότι εντοπίστηκε η πηγή του και πιθανότατα οφείλεται σε συντονισμό ενός μηχανισμού.\nΚλιμάκιο της ΕΥΑΘ αλλά και μέλη της διοίκησης ξεκίνησαν την έρευνα λίγο πριν τις 12 μέσα στο υδραγωγείο ενώ μετά τη 1 αποχώρησαν χωρίς να αναφέρουν κάτι στους κατοίκους που είχαν συγκεντρωθεί στο σημείο για να ενημερωθούν.\nΣε απόσταση 5 χλμ από τη διασταύρωση των οδών Κηφισίας με Ακροπόλεως εντοπίζεται η πηγή του ήχου. Το συνεργείο πραγματοποίησε δοκιμές στη δεξαμενή της Πολίχνης, 2 χιλιόμετρα μακριά από το σημείο της έντασης του ήχου στα Μετέωρα και ο θόρυβος σταμάτησε λίγο μετά τις 3 τα ξημερώματα. «Δεν υπάρχει τεχνικό πρόβλημα στη δεξαμενή ή θέμα παλαιότητας. Η έρευνα έδειξε ότι κάποιος μηχανισμός που δεν έκανε θόρυβο στην Πολίχνη, συντονιζόταν και ο ήχος μεταφερόταν μέχρι τα Μετέωρα, σε απόσταση δηλαδή 5 χιλιομέτρων. Κλείσαμε ουσιαστικά κάποιους μηχανισμούς και μειώθηκε η πίεση του νερού στην περιοχή. Θα το παρακολουθήσουμε το φαινόμενο και τις επόμενες ημέρες προκειμένου να καταλήξουμε 100% στο συμπέρασμα αυτό. Δεν θα προχωρήσουμε σε εκσκαφή ή αλλαγή μηχανήματος καθώς είναι πρόβλημα συντονισμού. Θέλουμε να κοιμηθούν οι άνθρωποι και συνεχίζουμε την ίδια έρευνα μέχρι να καταλήξουμε στο συγκεκριμένο συμπέρασμα.» αποκάλυψαν πηγές της ΕΥΑΘ στο ThessToday.gr.


224 Μηνύματα Απεστάλη: 09/05/2003, 19:15:30\nΔεν κάνει φίλους όποιος δεν έκανε εχθρούς.\nΗ έλλειψη χρήματος είναι η πηγή κάθε κακού.\n735 Μηνύματα Απεστάλη: 09/05/2003, 23:20:53\nΗ ευτυχια ειναι εσωτερικη και οχι εξωτερικη\nΕτσι δεν εξαρτιεται απο αυτα που εχουμε, αλλα απο αυτο που ειμαστε...\nAnd I keep on wondering....\n89 Μηνύματα Απεστάλη: 10/05/2003, 04:18:35\nζωη ειναι μια γεφυρα........................οσο πιο λιγα πραγματα κουβαλας..........................τοσο πιο ευκολα την............................................... περνας λαικη σοφια του Νεπαλ\n224 Μηνύματα Απεστάλη: 10/05/2003, 19:18:13\nΟι φυλακές είναι κλεισμένοι όλη την ημέρα, αλλά είναι γεμάτες, οι ναοί είναι ανοιχτοί όλη την ημέρα, αλλά είναι άδειες.\nΗ λέξη "χριστιανισμός" περιέχει κάποια παρεξήγηση γιατί ουσιαστικά υπήρχε μόνο ένας χριστιανός, αλλά κι εκείνος πέθανε πάνω στο σταυρό.\n735 Μηνύματα Απεστάλη: 10/05/2003, 19:21:31\nΠολυ μεγαλο καλο μπορεις να κανεις στον κοσμο να δεν νοιαζεσαι ιδιαιτερα σε ποιον θ'αποωεμηθει ο επαινος\n385 Μηνύματα Απεστάλη: 11/05/2003, 00:20:50\nΜΗΝ ΒΙΑΖΕΣΑΙ ΝΑ ΤΡΕΧΕΙΣ ΣΤΗ ΖΩΗ ΣΟΥ...\nΤΟ ΜΟΝΟ ΠΟΥ ΘΑ ΠΕΤΥΧΕΙΣ..\nΝΑ ΠΕΘΑΝΕΙΣ ΚΟΥΡΑΣΜΕΝΟΣ!\n224 Μηνύματα Απεστάλη: 11/05/2003, 14:43:48\nΌταν ακούει κάποιος μόνο τη μια παράταξη, δεν μαθαίνει παρά μόνο τη μισή αλήθεια.\nΌταν κάποιος λέει, ότι τα λεφτά κάνουν τα πάντα, να ξέρετε: δεν έχει λεφτά και ούτε κάποτε είχε.\nKαι ένα πολύ καλό που βρήκα:\nΑν θέλετε να μάθετε τι πιστεύει ο Θεός για το χρήμα, απλός κοιτάξτε τους ανθρώπους στους οποίους το έδωσε.\n224 Μηνύματα Απεστάλη: 12/05/2003, 13:12:57\nΈνας Εβραίος είδε όνειρο πως ανέβηκε στον όρο Σινά και μιλούσε με τον Θεό:\n–Ω! Παντοδύναμε, τι είναι για σένα εκατό χιλιάδες χρόνια;\n–Ένα λεπτό, απάντησε ο Θεός.\n–Και τι αξία έχουν για ‘σένα εκατό χιλιάδες χρυσές λύρες;\n–Μια πεντάρα τσακιστή.\nΤότε χάρισέ με μια τέτοια πεντάρα, ικέτεψε ο Εβραίος. Και άκουσε την απάντηση:\n–Περίμενε ένα λεπτό…\n536 Μηνύματα Απεστάλη: 13/05/2003, 18:55:37\n"Το να μην έχεις ανάγκη από τίποτα είναι θεία ιδιότητα, το να έχεις ανάγκη όσο το δυνατόν λιγότερων πραγμάτων είναι πλησιέστερο προς το θείο".\n"who wants to live for ever,who dares to love for ever?"\n224 Μηνύματα Απεστάλη: 13/05/2003, 21:03:01\nΑπό τους δυο που μαλώνουν, φταίει εκείνος που είναι πιο έξυπνος.\nΌταν είσαι θυμωμένος, μέτρα ως τα δέκα πριν μιλήσεις. Όταν είσαι πολύ θυμωμένος, μέτρα ως τα εκατό.\n536 Μηνύματα Απεστάλη: 14/05/2003, 11:02:28\n"όλα, ακόμα και το ψέμα υπηρετούν την αλήθεια. Οι σκιές δεν μπορούν να σβήνουν τον ήλιο".\nΦΡΑΝΤΣ ΚΑΦΚΑ "ΣΤΟΧΑΣΜΟΙ".\n536 Μηνύματα Απεστάλη: 14/05/2003, 11:05:25\n"Αναγκαιότητα είναι το τέχνασμα για κάθε καταπίεση της ανθρώπινης ελευθερίας, είναι το επιχείρημα των τυράννων και η πίστη των σκλάβων".\n224 Μηνύματα Απεστάλη: 14/05/2003, 15:30:35\nΈσπειρές την κακία, θα θερίσεις την αδικία.\nΓια την Μ. απο τον P.\nΗ κακή προβατίνα είναι πιο τρομερή κι από το λύκο.\n224 Μηνύματα Απεστάλη: 16/05/2003, 17:57:35\nΠοτέ δεν ξεχνάω πρόσωπα, αλλά στη δική σου περίπτωση θα κάνω εξαίρεση.\nΕκεί όπου ο Θεός έχει εκκλησία, ο διάβολος θα έχει παρεκκλήσι.\nΟ άνθρωπος είναι σαν το κλάσμα, ο αριθμητής είναι αυτό που είναι στην πραγματικότητα, ενώ ο παρονομαστής είναι αυτό που νομίζει για τον εαυτό του. Όσο μεγαλύτερος ο παρονομαστής τόσο μικρότερο και το κλάσμα.\n735 Μηνύματα Απεστάλη: 16/05/2003, 19:36:19\nΗ ευτυχια ειναι το μεγαλυτερο κατορθωμα του ανθρωπου, ειναι η ανταποκριση της ολοκληρωμενης προσωπικοτητας του προς εναν παραγωγικο προσανατολισμο προς τον εαυτο του και τον εξω κοσμο\n278 Μηνύματα Απεστάλη: 16/05/2003, 20:19:27\nΘΕΕ ΜΟΥ ΦΙΛΑΞΕ ΜΕ ΑΠΟ ΤΟΥΣ ΦΙΛΟΥΣ ΜΟΥ ΓΙΑΤΙ ΤΟΥΣ ΕΧΘΡΟΥΣ ΜΟΥ ΤΟΥΣ ΞΕΡΩ\nΝΑ ΕΧΕΙΣ ΚΟΝΤΑ ΤΟΥΣ ΦΙΛΟΥ ΣΟΥ ΤΟΥΣ ΕΧΘΡΟΥΣ ΑΚΟΜΑ ΠΙΟ ΚΟΝΤΑ\nΚΑΙ ΚΑΤΙ ΓΙΑ ΝΑ ΕΥΘΗΜΗΣΟΥΜΕ\nΠΟΤΕ ΜΗΝ ΤΡΕΧΕΙΣ ΠΙΣΩ ΑΠΟ ΓΥΝΑΙΚΑ Η ΛΕΟΦΟΡΕΙΟ ΕΡΧΕΣΕ ΠΑΝΤΑ ΔΕΥΤΕΡΟΣ\n"ΟΠΟΥ ΚΑΙ ΑΝ ΕΙΝΑΙ ΝΑ ΕΙΝΑΙ ΚΑΛΑ ΚΑΤΙ ΚΡΥΣΤΑΛΙΝΕΣ ΚΑΡΔΙΕΣ ΚΑΤΙ ΚΑΡΔΙΕΣ ΚΑΘΡΕΠΤΕΣ"\n278 Μηνύματα Απεστάλη: 16/05/2003, 20:22:34\nΚΑΠΟΤΕ ΕΝΑΣ ΤΡΕΛΟΣ ΚΑΘΟΤΑΝΕ ΚΑΙ ΚΟΙΤΟΥΣΕ ΕΞΩ ΑΠΟ ΤΑ ΚΑΓΚΕΛΑ ΤΟΥ ΤΡΕΛΟΚΟΜΕΙΟΥ ΚΑΘΩΣ ΚΟΙΤΟΥΣΕ ΕΞΩ ΕΝΑΣ ΠΕΡΑΣΤΙΚΟΣ ΠΕΡΑΣΕ ΔΙΠΛΑ ΑΠΟ ΤΑ ΚΑΓΚΕΛΑ ΚΑΙ Ο ΤΡΕΛΟΣ ΤΟΝ ΡΩΤΗΣΕ ΦΙΛΕ ΕΙΣΤΕ ΠΟΣΟΙ ΤΡΕΛΟΙ ΕΙΝΑΙ ΕΚΕΙ ΜΕΣΑ?\n735 Μηνύματα Απεστάλη: 17/05/2003, 02:49:34\nΚαθε τι που ζει\nΔεν ζει μονο του\nουτε για τον εαυτο του\n224 Μηνύματα Απεστάλη: 17/05/2003, 13:28:20\nΤη γυναίκα πρέπει να τη βλέπουμε, όχι να την ακούμε.\nΤο να βρει μια γυναίκα σύζυγο είναι τέχνη. Το να τον κρατήσει είναι εργασία.\n"Σ. ντε Μπολιβάρ"\nΕάν θέλετε να παντρευτείτε όμορφη, έξυπνη και πλούσια, να ξέρετε ότι πρέπει να παντρευτείτε τρεις φορές.\nΗ γυναίκα θέλει πολλά από έναν άνδρα, αλλά ο άνδρας θέλει μόνο ένα, όμως από πολλές γυναίκες.\nΟ κόσμος είναι γεμάτος από τρελούς: αν δε θέλεις να τους βλέπεις, να κλειστείς μες στο σπίτι σου και να σπάσεις τον καθρέπτη.\nΗ αλληλογραφία είναι ο μοναδικός τρόπος να συνδυάζεις τη μοναξιά με την καλή παρέα.\n536 Μηνύματα Απεστάλη: 17/05/2003, 19:11:45\n"Η επί του όρους ομιλία".\n"WHO WANTS TO LIVE FOR EVER, WHO DARES TO LOVE FOR EVER?"\n536 Μηνύματα Απεστάλη: 17/05/2003, 19:13:03\n"Αγάπα τον πλησίον σου σαν τον εαυτό σου".\nΚΑΤΑ ΜΑΡΚΟΝ στ. 31.\n404 Μηνύματα Απεστάλη: 18/05/2003, 13:26:51\nΣτο θέμα ΓΙΑΤΙ ΑΥΤΟ ΤΟ ΜΙΣΟΣ λέχθηκε:\nΟΠΟΙΟΣ ΔΕΝ ΜΠΟΡΕΙ ΝΑ ΠΟΛΕΜΗΣΕΙ ΤΗΣ ΙΔΕΕΣ,ΠΟΛΕΜΑΕΙ ΕΚΕΙΝΟΝ ΠΟΥ ΤΙΣ ΕΧΕΙ.\n"OI ΙΔΕΕΣ ΕΙΝΑΙ ΣΑΝ ΤΑ ΚΑΡΦΙΑ.\nΟΣΟ ΠΙΟ ΠΟΛΥ ΤΑ ΧΤΥΠΑΣ ΤΟΣΟ ΠΙΟ ΒΑΘΕΙΑ ΚΑΡΦΩΝΟΝΤΑΙ."\nΤα ωφέλιμα δέντρα τα χτυπάνε\nΤο Μέλος Helios έγραψε μερικά που ίσως να αντικρούουν τα παραπάνω. Διαλέξτε όποια θέλετε:\n'Τα ψηλα καλαμια τα χτυπουν\nγια να τα συμμαζεψουν'\nΤους ηλιθιους και τους αρρωστημενους,δεν τους μισει κανεις,αλλα κυτταει να τους γιατρεψει...\nεστω και με το σοκ της εικονας τους.\nΜάτια...Παρατηρούν...Δεν μπορούν να δουν...\nEdited by - Cronos on 18/05/2003 13:28:20\n735 Μηνύματα Απεστάλη: 18/05/2003, 13:38:54\nΤο αρχαιότερο και βαθύτερο συναίσθημα του ανθρώπου είναι αυτό του φόβου, και ο αρχαιότερος και βαθύτερος φόβος είναι αυτός για το άγνωστο\n404 Μηνύματα Απεστάλη: 18/05/2003, 14:02:20\n'Ένας εκπαιδευτής ζώων σε τσίρκο καταφέρνει να υποτάξει ελέφαντες χρησιμοποιώντας ένα πολύ απλό κόλπο: Όταν το ζώο είναι ακόμη μικρό, του δένει ένα πόδι στον κορμό ενός δέντρου. Οσο και να προσπαθήσει, ο νεαρός ελέφαντας δεν μπορεί να ελευθερωθεί. Σιγά σιγά, συνηθίζει στην ιδέα πως ο κορμός είναι πιο δυνατός από αυτόν. Όταν ενηλικιωθεί και αποκτήσει την τεράστια του δύναμη, κάποιος αρκεί να δέσει με ένα κορδόνι το πόδι του ελέφαντα σε ένα κλαδάκι. Δεν θα επιχειρήσει να ελευθερωθεί. Όπως οι ελέφαντες, τα πόδια μας συχνά δένονται με εύθραυστα δεσμά. Και καθώς, ως παιδιά, συνηθίσαμε στη δύναμη του κορμού, δεν τολμούμε να αγωνιστούμε. Δεν συνειδητοποιούμε οτι μιά απλή θαρραλέα πράξη είναι το μόνο που χρειάζεται για να βρούμε την ελευθερία μας.'\nΟλα τα πραγματα που "αποσιωπουνται" ή που "κατανοουνται" σιωπηρα αναμεσα σε 2 ανθρωπους, μπορουν να υψωσουν ενα ολοκληορ βουνο ασυνεννοησιας και παρεξηγησης...\nΧαρακτηριστικό του πολεμιστή δεν είναι το να μην έχει φόβο αλλά το να μην τον έχει ο φόβος\nEdited by - Cronos on 18/05/2003 14:04:31\n224 Μηνύματα Απεστάλη: 18/05/2003, 16:07:22\nΕκείνος που σε επαινεί για κάτι που δεν έχεις, επιθυμεί να σου αποσπάσει εκείνο που έχεις.\nΤα αποτελέσματα που έχει η τιμωρία στους ανθρώπους και στα ζώα είναι η αύξηση του φόβου, η όξυνση της πονηριάς, ο έλεγχος των επιθυμιών. Η τιμωρία δαμάζει τον άνθρωπο, αλλά δεν τον κάνει καλύτερο.\nΕκείνος που με διασύρει εν απουσία μου, με φοβάται, εκείνος που με παινεύει ανοιχτά, με περιφρονεί.\n536 Μηνύματα Απεστάλη: 19/05/2003, 11:43:28\n"Υπάρχει πιο μεγάλο μυστικό από την αλήθεια; Η ποίηση είναι πάντα μια εκστρατεία για την αλήθεια".\n536 Μηνύματα Απεστάλη: 19/05/2003, 11:44:48\n"Το παιχνίδι με την αλήθεια είναι πάντα ένα παιχνίδι με τη ζωή".\n536 Μηνύματα Απεστάλη: 19/05/2003, 11:46:41\n"Τα αίτια των συμφορών πρέπει κάπου αλλού να τα ζητάμε και όχι στο Θεό".\n970 Μηνύματα Απεστάλη: 19/05/2003, 12:16:26\nMind, body, ego and all things are formulated from desire; to desire forever…\n224 Μηνύματα Απεστάλη: 19/05/2003, 17:06:27\nΤο τίμημα της ελευθερίας είναι ο πόλεμος!\nΤο τίμημα της τιμής είναι η φυλακή!!!\nΔεν υπάρχει τόσο ταπεινωτική απάντηση, όσο η περιφρονητική σιωπή.\nΕάν μιλάς συνέχεια μόνο εσύ, τότε θα έχεις πάντα “δίκιο”.


Η Τουρκία υπέγραψε δήλωση πρόθεσης με το Πακιστάν για την προμήθεια 4 κορβετών - Προέλαση\n[dropcap size=small]Κ[/dropcap]ατά τη διάρκεια της IDEF 2017, της διεθνούς έκθεσης αμυντικών βιομηχανιών στην Κωνσταντινούπολη, η Τουρκία υπέγραψε επιστολή πρόθεσης (LoI) με το Πακιστάν για την πώληση τεσσάρων κορβετών MILGEM, κλάσης Ada.\nΜιλώντας το Navy Recognition, ο εκπρόσωπος της ναυπηγικής βιομηχανίας STM εξήγησε ότι το πλαίσιο της προμήθειας είναι μια διακυβερνητική συμφωνία. Το πρόγραμμα θα ξεκινήσει από τα τέλη του έτους και η ναυπήγηση της πρώτης κορβέτας αναμένεται περίπου στο 2021. Τα πλοία πρόκειται να κατασκευαστούν στο Πακιστάν. Η διαμόρφωση και η ενσωμάτωση του οπλισμού δεν πρόκειται να είναι υποχρεωτικά παρόμοια με των κορβετών MiLGEM που αυτή τη στιγμή είναι σε υπηρεσία με το Τουρκικό Ναυτικό αλλά θα προσαρμοστούν στις ανάγκες του Πακιστανικού Ναυτικού.\nΟι μελλοντικές κορβέτες κλάσης Ada προορίζονται να αντικαταστήσουν τις παλιές φρεγάτες Type 21 του Πακιστανικού Ναυτικού.\nΟι κορβέτες MiLGEM αναπτύχθηκαν για την κάλυψη των επιχειρησιακών απαιτήσεων της διοίκησης ναυτικών δυνάμεων της Τουρκιάς σε σχέση με την ταχύτητα, την καλή συμπεριφορά στο νερό και την σταθερότητα. Το συνολικό μήκος του πλοίου είναι 99,5 μέτρα και το πλάτος 14,4 μ. Με το 2400 τόνων εκτόπισμα της και τα 3,9 μέτρα βύθισμα, η κλάση της κορβέτας είναι πλήρως επιχειρησιακή σε κυματισμό επίπεδου 5 και μερικώς επιχειρησιακή σε κυματισμό επίπεδου 6. Με την 32MW ισχύος πρόωση, έχει μέγιστη ταχύτητα 29+ κόμβων.\nΗ αποστολή αυτή της κλάσης κορβετών είναι να προστατεύει τα συμφέροντα της Τουρκίας στη θάλασσα, μέσω της εγκαθίδρυσης πρόληψης και αποτροπής με:\nΤην επίδειξη σημαίας στις περιοχές ενδιαφέροντος.\nΤην εκτέλεση αποτελεσματικής και συνεχόμενων απόστολων αναγνώρισης, επιτήρησης και περιπολίας.\nΥλοποιώντας αντιτρομοκρατικές δραστηριότητες στη θάλασσα.\nΕκτελώντας αποστολές έρευνας και διάσωσης.\nΕκτελώντας ανθυποβρυχιακές αποστολές στις ανοιχτές θάλασσες και παράκτια νερά, αναγνωρίζοντας και καταστρέφοντας στόχους.\nΠραγματοποιώντας συντονισμένες επιχειρήσεις με άλλα ναυτικά και αεροπορικά στοιχεία συμμετέχοντας σε θαλάσσιες επιχειρήσεις ελέγχου.\nΑμυντικά νέα, Κορβέτες, Πακιστάν, Τουρκία-Türkiye\nPrevΠροηγ.Επισκέψεις Αρχηγού ΓΕΣ σε μονάδες του Στρατού Ξηράς (φωτ)\nΕπομ.Η Ρωσία προσφέρει στη Βουλγαρία νέα «MiG-29» και αγοράζει τα παλιάNext


Astroparty 2018 στο Νόησις | Πάμε Βόλτα\nΤο ΝΟΗΣΙΣ μας καλεί την Παρασκευή 21 Σεπτεμβρίου 2018 και ώρα 15:00, στο φετινό Astroparty, μια μέρα ανοιχτή για το κοινό με ποικιλία δραστηριοτήτων από το χώρο της επιστήμης και της τεχνολογίας για όλες τις ηλικίες. Μια ευκαιρία να γνωρίστε το ΝΟΗΣΙΣ, έναν πολυχώρο άτυπης εκπαίδευσης, όπου η επιστήμη συνδυάζεται με τη βιωματική εμπειρία και η γνώση με την ψυχαγωγία.\nΟι προγραμματισμένες δραστηριότητες που θα πραγματοποιηθούν, τόσο στον εσωτερικό, όσο και τον εξωτερικό χώρο των εγκαταστάσεων, περιλαμβάνουν μεταξύ άλλων:\n• Ακτινογραφώντας το Σύμπαν, προβολή στο Πλανητάριο.\nΏρες: 15:30, 16:30, 17:30, 18:30, 19:30, 20:30.\nΤιμή εισιτηρίου 2€.\nΤα έσοδα θα διατεθούν στον Σύλλογο Φίλων του Κέντρου Αποθεραπείας και Αποκατάστασης Παιδιών με Αναπηρία Θεσσαλονίκης-πρώην ΚΕ.ΠΕ.Π. "Ο Άγιος Δημήτριος".\n• Super Speedway, προβολή στο Κοσμοθέατρο.\nΏρες: 15:15, 16:15, 17:15, 18:15, 19:15, 20:15.\n• Φανταστικό ταξίδι, προβολή στον Προσομοιωτή.\n• Μουσείο Τεχνολογίας.\nΏρες εισόδου: 15:30, 16:30, 17:30, 18:30, 19:30, 20:30.\nΕίσοδος ελεύθερη με κουπόνια που θα διανέμονται 60 λεπτά πριν από κάθε ορισμένη είσοδο.\n• Γιατί είμαστε φτιαγμένοι από αστερόσκονη; Ώρα 18.00.\n• Υπάρχουν Έλληνες YouTubers που μιλάνε για την επιστήμη; Ώρα 20.00.\nΠαρουσιάσεις στο Αμφιθέατρο από τους YouTubers, Στάμο Αρχοντή – "The Mad Scientist" και Στέφανο Βαμβάκο – "Καθημερινή Φυσική".\n• Green Infopoint, εγκατάσταση που παρουσιάζει θετικές και αρνητικές όψεις οικολογικών ζητημάτων που αφορούν τη Γη. Είσοδος ελεύθερη.\n• Ρομποτική, επίδειξη και workshop. Είσοδος ελεύθερη.\n• Megaπειράματα, επίδειξη εντυπωσιακών πειραμάτων Φυσικής. Είσοδος ελεύθερη.\n• Εργαστήρια για παιδιά, 6 δημιουργικά εργαστήρια για παιδιά ηλικίας 3-10 ετών. Είσοδος ελεύθερη.\n• Επιστημονικά παιχνίδια και πειράματα Φυσικής, με συμμετοχή των "Physics Partizani". Είσοδος ελεύθερη.\n• Παιχνίδια του μυαλού, γρίφοι και οπτικές ψευδαισθήσεις για να ακονίστε το μυαλό σας. Είσοδος ελεύθερη.\n• Κέρδισε ένα τηλεσκόπιο! – Διαγωνισμός με έπαθλο τηλεσκόπιο, προσφορά της εταιρίας "Πλανητάριο Θεσσαλονίκης".\n• Αστροπαρατήρηση με τηλεσκόπια του Ομίλου Φίλων Αστρονομίας.\n• Ακροβάτες και street performers στον εσωτερικό και εξωτερικό χώρο.\n• Συναυλία με τους M.A.t.E., ηλεκτρονική μουσική από ένα ανερχόμενο συγκρότημα της πόλης. Είσοδος ελεύθερη.\n• Πυροτεχνήματα για το κλείσιμο της βραδιάς.\nNόησις, Astroparty 2018\nΕκπαιδευτικό πρόγραμμα: "Το παιχνίδι των πόλεων" στο Οξυγόνο (Θεσσαλονίκη)


Τι τα θες, οι πολίτες είναι ανίκανοι … | ΔΗΜΟΨΗΦΙΣΜΑΤΑ ΜΕ ΠΡΩΤΟΒΟΥΛΙΑ ΠΟΛΙΤΩΝ\n← Κι αυτοί κακά χερόβολα κι εμείς κακά δεμάτια.\nΒία και όχι νόμος →\nΤι τα θες, οι πολίτες είναι ανίκανοι …\nPosted on 15 Απριλίου 2017 by Αλεξόπουλος Διονύσης\nΣε μια μοντέρνα κοινωνία, τα προβλήματα είναι τόσο πολύπλοκα που απαιτούν μια υψηλού επιπέδου διαδικασία λήψης αποφάσεων. Δεν είναι δυνατόν να αφεθούν στα χέρια του τυχαίου πολίτη.\nΤο επιχείρημα θεωρεί ανίκανους τους πολίτες να σχηματίσουν μια ορθά αιτιολογημένη γνώμη.\nΤο περί ανικανότητας επιχείρημα έχει μια μεγάλη αλλά καθόλου ελκυστική ιστορία. Χρησιμοποιήθηκε ενάντια στο καθολικό δικαίωμα ψήφου, ενάντια στο δικαίωμα ψήφου των γυναικών, ενάντια στο δικαίωμα ψήφου των μαύρων στη Νότια Αφρική κ.λ.π.\nΤο επιχείρημα είναι άκυρο για διάφορους λόγους.\n– Πρώτα απ’ όλα μια πολιτική απόφαση είναι κυρίως μια ηθική απόφαση και τέτοιου είδους αποφάσεις δεν μπορεί να πάρει κανείς στη θέση κάποιου άλλου. Οι πολίτες όπως άλλωστε και οι βουλευτές δεν χρειάζονται μια λεπτομερειακή γνώση του θέματος αλλά κυρίως το κεντρικό διακύβευμα, η απάντηση στο οποίο προϋποθέτει κρίσεις επί ηθικών αξιών.\n– Ο χαρακτηρισμός περί ανικανότητας σήμερα, απευθύνεται σε πολίτες που στέκονται στα δικά τους πόδια μέσα σε μια ταχέως εξελισσόμενη και ανταγωνιστική κοινωνία. Στο σχολείο, στην εργασία και σε πολλές άλλες πλευρές τις καθημερινής ζωής αντιμετωπίζουν σε μικρότερη κλίμακα τα προβλήματα που αποτελούν το περιεχόμενο της ευρύτερης πολιτικής σφαίρας.\n– Οι πολίτες μπροστά σε ένα δημοψήφισμα χρησιμοποιούν συνήθως περιληπτικές αναφορές που προέρχονται από ειδικούς που εμπιστεύονται. Το ίδιο ακριβώς είναι αναγκασμένοι να κάνουν και οι βουλευτές μπροστά στον υπέρογκο αριθμό αποφάσεων που πρέπει να λάβουν σχετικά με νόμους και κανονισμούς.\n– Το περί ανικανότητας επιχείρημα δεν είναι απλώς ένα επιχείρημα ενάντια στα δημοψηφίσματα πρωτοβουλίας πολιτών. Είναι ένα επιχείρημα ενάντια στην ίδια την δημοκρατία. Γιατί αν οι πολίτες είναι ανίκανοι να αποφασίσουν ορθά μεταξύ δύο προτάσεων σε ένα δημοψήφισμα, πώς είναι ικανοί να επιλέξουν μεταξύ κομμάτων και επαγγελματιών της πολιτικής; Όταν μάλιστα αυτή η δεύτερη απόφαση φαίνεται να είναι πιο δύσκολη αφού οι εκλογείς πρέπει να εκτιμήσουν σχετικά με τις πράξεις των επαγγελματικών της πολιτικής σε μελλοντικές καταστάσεις!!!\n– Το περί ανικανότητας επιχείρημα φαίνεται να προϋποθέτει πως οι εκλεγμένοι εκπρόσωποι είναι πράγματι ικανοί και ότι έχουν πράγματι το δημόσιο συμφέρον στην καρδιά τους.\nΠαράφραση απ’ τη σελ. 68 του βιβλίου Direct Democrasy\n1 Response to Τι τα θες, οι πολίτες είναι ανίκανοι …\n15 Απριλίου 2017 στο 20:15


Προκαλούν Οι Οθόνες Μυωπία Στα Παιδιά; - Thrive Global Greece\nΤι απαντά ο κορυφαίος ειδικός.\n- Τις νέες οδηγίες για τη χρήση ψηφιακών μέσων από τα παιδιά.\n- Γιατί τα παιδιά δεν πρέπει να χρησιμοποιούν οθόνες σε μέρη με πολύ φως.\nΥπάρχουν πολλοί λόγοι για να είναι οι γονείς προσεκτικοί με τη χρήση κινητών και tablet από τα παιδιά τους και ένας από αυτούς είναι η διαφύλαξη της καλής τους όρασης.\nΣε μια προσπάθεια, μάλιστα να βοηθήσει τους γονείς να κατανοήσουν καλύτερα τους πιθανούς κινδύνους για τα παιδιά, ο Παγκόσμιος Οργανισμός Υγείας εξέδωσε προσφάτως νέες οδηγίες στις οποίες συνιστά να μην ασχολούνται καθόλου με ψηφιακά μέσα τα παιδιά ηλικίας κάτω του 1 έτους ενώ όσον αφορά στα παιδιά ηλικίας 1 έως 4 ετών, συνιστά να μην υπερβαίνουν την 1 ώρα ημερησίως. Ωστόσο η Αμερικανική Ακαδημία Παιδιατρικής συνιστά περιορισμό της ενασχόλησης σε λιγότερο από 1 ώρα την ημέρα έως την ηλικία των 5 ετών, ενώ ταυτοχρόνως συνιστά η ενασχόληση να αφορά μόνο καλά σχεδιασμένα εκπαιδευτικά προγράμματα. Για τα παιδιά του Δημοτικού, από την άλλη, οι περισσότεροι ειδικοί συνιστούν ενασχόληση με τα ψηφιακά μέσα έως το πολύ 2 ώρες την ημέρα - κατά προτίμηση όταν αυτό είναι απαραίτητο για εκπαιδευτικούς σκοπούς.\nΠαρόλο, πάντως, που οι οδηγίες είναι συγκεκριμένες, κάθε γονιός γνωρίζει ότι τις περισσότερες φορές τα όρια είναι δύσκολο να τηρηθούν. Η ανησυχία, επομένως, υπάρχει σε κάθε γονιό που βλέπει το παιδί του να ξεπερνά το μέτρο με τη χρήση των οθονών. Ανησυχεί για τη κακή στάση σώματος που μπορεί να οδηγήσει σε κύφωση, για τη μείωση συγκέντρωσης κατά τη μελέτη, για τον κίνδυνο της παχυσαρκίας που αυξάνει επειδή το παιδί καταλήγει να προτιμά να είναι στον καναπέ αγκαλιά με το tablet αντί να είναι έξω και να παίζει μπάλα, κρυφτό και κυνηγητό ή να κάνει ποδήλατο. Kαι φυσικά ένα βασικό άγχος είναι οι επιπτώσεις στα μάτια καθώς πολλοί γονείς ανησυχούν ότι σύντομα θα δουν το παιδί τους να φοράει γυαλιά εξαιτίας της χρήσης οθόνης. Είναι όμως εύλογη η απορία τους; Συζητήσαμε για αυτό με τον Δρ. Αναστάσιο-Ι. Κανελλόπουλο, ιδρυτή και επιστημονικό διευθυντή του Ινστιτούτου Οφθαλμολογίας LaserVision, καθηγητή Οφθαλμολογίας Πανεπιστημίου Νέας Υόρκης, NYU Medical School ο οποίος εκτός από τις συμβουλές του, απάντησε και σε ένα πολύ συνηθισμένο ερώτημα που έχουν πολλοί γονείς.\nΠροκαλούν οι οθόνες μυωπία;\n«Οι μεγάλοι οφθαλμολογικοί οργανισμοί, όπως η Αμερικανική Ακαδημία Οφθαλμολογίας, δεν έχουν εκδώσει ειδικές κατευθυντήριες οδηγίες όσον αφορά την όραση. Αυτό όμως δεν σημαίνει ότι η ενασχόληση με τα ψηφιακά μέσα δεν μπορεί να επηρεάσει αρνητικά την οφθαλμολογική υγεία των παιδιών», λέει ο Δρ. Αναστάσιος-Ι. Κανελλόπουλος.\nΌπως εξηγεί, το πρώτο πρόβλημα είναι ότι τα tablet και τα κινητά κρατούν τα παιδιά κλεισμένα στα σπίτια, παρόλο που οι ειδικοί λένε ότι είναι απαραίτητο να βγαίνουν έξω. «Η έκθεση στο φυσικό φως έχει ζωτική σημασία για την ομαλή ανάπτυξη των ματιών», εξηγεί. «Τα ποσοστά της μυωπίας έχουν σχεδόν διπλασιαστεί παγκοσμίως μετά το 1970 και αυτό οφείλεται έως ένα βαθμό και στη συνεχή ενασχόληση με δραστηριότητες που πραγματοποιούνται σε κλειστούς χώρους και απαιτούν ενασχόληση με αντικείμενα που βρίσκονται σε μικρή απόσταση από τα μάτια. Επίσης μεγάλη μελέτη που δημοσιεύθηκε πέρυσι στο επιστημονικό περιοδικό Ophthalmology επιβεβαίωσε ότι οι δραστηριότητες αυτές αυξάνουν τις πιθανότητες μυωπίας στα παιδιά. Η ίδια μελέτη έδειξε πως όσο περισσότερες ώρες περνούν τα παιδιά σε υπαίθριους χώρους, ιδιαίτερα κατά τη νηπιακή και πρώτη παιδική ηλικία, τόσο περισσότερο επιβραδύνεται η εξέλιξη της μυωπίας. Με άλλα λόγια, αντί τα παιδιά να παίζουν με τα κινητά ή να βλέπουν τηλεόραση, πρέπει να παίζουν έξω με τους φίλους τους».\nΓιατί το πολύωρο καθημερινό παιχνίδι μπροστά σε μία οθόνη μπορεί να οδηγήσει στη μυωπία; Οι επιστήμονες δεν γνωρίζουν την ακριβή αιτία, αλλά πολλοί πιστεύουν ότι το κλειδί είναι η ανεπαρκής έκθεση των ματιών στην υπεριώδη ακτινοβολία του ηλίου αλλά και η συνεχής εστίαση της όρασης σε ένα κοντινό σημείο.\nΠοια άλλα προβλήματα δημιουργούν οι οθόνες στα μάτια;\nΈνας άλλος κίνδυνος που απειλεί τα μάτια των παιδιών τα οποία καθηλώνονται μπροστά στις οθόνες είναι η κόπωση. «Η κόπωση των ματιών εξαιτίας των ψηφιακών μέσων δεν είναι απλή κατάσταση», τονίζει ο Δρ. Κανελλόπουλος. «Όταν κοιτάζει κάποιος με τις ώρες μία οθόνη μπορεί να εκδηλώσει μία σειρά από συμπτώματα, όπως η ξηροφθαλμία, ο κνησμός στα μάτια, η θολή όραση και ο πονοκέφαλος. Τα συμπτώματα αυτά είναι παροδικά και δεν οφείλονται σε μόνιμη βλάβη των ματιών, αλλά σίγουρα είναι ενοχλητικά και μπορεί να διαταράξουν την καθημερινότητα του παιδιού».\nΗ εμφάνιση αυτών των συμπτωμάτων οφείλεται στο ότι τα μάτια καταπονούνται από την συνεχή εστίαση σε κοντινό σημείο και χρειάζονται συχνά διαλείμματα, ώστε να κοιτά το άτομο κάπου μακριά. Δυστυχώς όμως τα παιδιά χάνουν την αίσθηση του χρόνου όταν απορροφώνται από το παιχνίδι που παίζουν ή τα βίντεο που παρακολουθούν. Η κόπωση των ματιών είναι εντονότερη όταν ο φωτισμός γύρω από την οθόνη αντανακλάται σε αυτήν, καταπονώντας ακόμα περισσότερο τα μάτια.\nΗ πολύωρη ενατένιση της οθόνης προκαλεί επίσης ξηρότητα και ερεθισμό των ματιών. Αυτό οφείλεται στο ότι ασυναίσθητα τα παιδιά βλεφαρίζουν λιγότερο όταν συγκεντρώνονται σε μία οθόνη - αν και αυτό ισχύει για όλους, μικρούς και μεγάλους. Ωστόσο, η ξηροφθαλμία και ο ερεθισμός μπορεί να είναι χειρότερος για όσα παιδιά ασχολούνται με τα κομπιούτερ που είναι τοποθετημένα για να εξυπηρετούν τα ενήλικα μέλη της οικογένειας.\n9 συμβουλές για την καλύτερη υγεία των ματιών\nΟ καλύτερος τρόπος για να προστατεύσετε απ’ όλα τα παραπάνω τα παιδιά σας, είναι να ακολουθήσετε ορισμένες συμβουλές συνιστά ο Δρ. Κανελλόπουλος.\n1.Διδάξτε τους τον κανόνα 20-6-20: κάθε 20 λεπτά, να κοιτάζουν ένα αντικείμενο που βρίσκεται σε απόσταση τουλάχιστον 6 μέτρων (ή βημάτων) για 20 δευτερόλεπτα.\n2.Διδάξτε στα παιδιά σας όταν παίζουν ένα παιχνίδι ή όταν διαβάζουν ένα e-βιβλίο, να σηκώνονται από τη θέση τους αμέσως μόλις τελειώνει μία πίστα ή ένα κεφάλαιο και να κοιτάζουν έξω από το παράθυρο για τουλάχιστον 20 δευτερόλεπτα.\n3.Στα e-βιβλία να ενεργοποιείτε τη λειτουργία «bookmark» σε κάθε κεφάλαιο, ώστε να θυμάται το παιδί να σηκώνεται από τη θέση του.\n4.Μπορείτε επίσης να βάλετε το ξυπνητήρι να χτυπά κάθε 20 λεπτά, ώστε να θυμάται το παιδί να σηκωθεί και να κοιτάξει μακριά.\n5.Μην αφήνετε το παιδί να χρησιμοποιεί το τάμπλετ, το κινητό ή το λάπτοπ σε υπαίθριους χώρους όταν έχει πολύ ήλιο (π.χ στην παραλία) ούτε σε πολύ φωτεινά δωμάτια, διότι η αντανάκλαση του φωτός μπορεί να καταπονήσει τα μάτια του.\n6.Να προσαρμόζετε τη φωτεινότητα και την αντίθεση της οθόνης, ώστε να είναι άνετη για το παιδί.\n7.Βεβαιωθείτε ότι το παιδί κρατάει το tablet, το κινητό ή το laptop σε απόσταση τουλάχιστον 45 έως 60 εκατοστών από τα μάτια του. Επίσης να το παροτύρνετε να βλεφαρίζει συχνά όταν χρησιμοποιεί οθόνες.\n8.Αν υπάρχει η δυνατότητα, είναι προτιμότερο να συνδέετε το tablet ή το κινητό με την οθόνη της τηλεόρασης γιατί με αυτό τον τρόπο θα χρησιμοποιεί την μακρινή όρασή του και όχι την κοντινή.\n9.Αναλόγως με την ηλικία του παιδιού, όταν θα πλησιάζει την 1 ή τις 2 ώρες ενασχόλησης με ένα ψηφιακό μέσο, να του θυμίζετε ότι ήρθε η ώρα να βγει έξω για παιχνίδι.


Οι εισηγήσεις των παρουσιαστών στο βιβλίο του Γ.Δουατζή «Μη φεύγετε κύριε Ευχέτη» – Πρόσωπα – Ρίτσα Μασούρα\nΟι εισηγήσεις των παρουσιαστών στο βιβλίο του Γ.Δουατζή «Μη φεύγετε κύριε Ευχέτη»\nΜε μικρή καθυστέρηση, αλλά ποτέ δεν ειναι αργά για κάτι…\nΚοσμοσυρροή για τον … Ευχέτη του Γ. Δουατζή Με μια εντυπωσιακή σε όγκο προσέλευση κόσμου, έγινε στο βιβλιοπωλείο Ιανός, η παρουσίαση του βιβλίου «Μη φεύγετε κύριε Ευχέτη» του Γιώργου Δουατζή, από τον Εκδοτικό Οργανισμό Λιβάνη.\nΟι ομιλητές είπαν μεταξύ άλλων, κατά τη σειρά ομιλίας τους: Κώστας Γεωργουσόπουλος: «Σήμερα έχουμε τη μεγάλη χαρά να παρουσιάζουμε ένα ιδιότυπο είδος λογοτεχνίας. Πραγματικά ιδιότυπο και μάλιστα θα έλεγε κανένας πρωτότυπο στη δική μας ιστορία της λογοτεχνίας. Δεν θα διστάσω να πω ότι καταγωγικά το είδος αυτό ξεκινάει από την Πλατωνική φιλοσοφία …είναι μια πεζογραφία στοχαστική, διαλογικής μορφής. Πιστεύω ότι το βιβλίο αυτό είναι ένα είδος λυτρωτικής σχιζοφρένειας. Από τη μια μεριά είναι ένας δημοσιογράφος, είναι και ένας ποιητής, που πιθανό να είναι τα δυο πρόσωπα του Ιανού, του Γιώργου Δουατζή. Αυτό το βιβλίο, εγκαινιάζει μια στοχαστική λογοτεχνία, που σχεδόν κάθε μία παράγραφος και κάθε μία ερωταπόκριση, είναι σχεδόν ένα είδος γνωμικού, κατασταλάγματος πείρας …έχει θεατρικότητα, δηλαδή υπάρχει μια σύγκρουση ιδεών, δεν υπάρχει σύγκρουση χαρακτήρων, μέσα όμως από αυτά πηγάζουν και οι χαρακτήρες και η στάση ζωής και οι εμμονές και οι ψευδαισθήσεις. Εύχομαι να έχει συνέχεια αυτό το βιβλίο, παρόλο ότι νομίζω ότι είναι το καταστάλαγμα μιας πορείας ποιητικής ενός ανθρώπου, ο οποίος τελικά κατέγραψε, όπως τελικά καταγράφουν οι καλλιτέχνες, ζωγράφοι ή μουσικοί την εμπειρία τους από τη δημιουργική πράξη, που είναι η ίδια καθαυτή η ποίηση».\nΝίκος Κωνσταντόπουλος: «Ο Γιώργος Δουατζής δεν επεξεργάζεται το λόγο του, στην κλειστή κάμαρη, κοιτώντας από το παράθυρο τη βουή ή την ερημιά των δρόμων. Είναι στο δρόμο. Κι οδοιπορώντας μόνος ή μέσα στο πλήθος, καταγράφει τα βιωματικά τεκμήρια του στοχασμού του, εμπνέεται την αυθεντική έκφραση της πνευματικής και συνειδησιακής έξαψης. Συγγραφείς όπως ο Δουατζής και πνευματικά έργα, όπως το βιβλίο του «Μη φεύγετε, κύριε Ευχέτη» επαναπροσδιορίζουν το ρόλο και την προσφορά του διανοούμενου στην κοινωνία. Έχει αυτή την αρετή το μυθιστόρημα του Δουατζή. Φτάνει τον προβληματισμό του, ατόφιο και ζωντανό, ως το τέλος, μέχρι τον αναγνώστη. Αναγκάζει τον αναγνώστη να ανοίξει ειλικρινή συνομιλία σε πολλά επίπεδα, να αναζητήσει τους πολλούς εαυτούς, που έχει μέσα του, να αποκαλύψει τον εσωτερικό χρόνο, που τρέχει διαφορετικά από τον πραγματικό. Ο Δουατζής στον Ευχέτη, σου δείχνει ότι δεν υπάρχει τίποτα που να μην σε αφορά. Με αδρή διατύπωση, που προϋποθέτει σωστή, συστηματική δουλειά με τη γλώσσα, όχι ως τεχνική γραφής, αλλά ως εκφραστική λειτουργία και στοιχείο υπαρξιακής ταυτότητας. Σου ανοίγει, επίσης, η μυθιστορία του Ευχέτη, με την πρωτότυπη και ενδιαφέρουσα πλοκή, τα κρίσιμα ερωτήματα αυτοπροσδιορισμού του ανθρώπου, μέσα στο χρόνο, ανάμεσα στα γεγονότα, απέναντι στα καίρια υπαρξιακά και πολιτικά γεγονότα». Κώστας Σκανδαλίδης: Ξαφνιάστηκα για τον τρόπο και το λόγο που επιλέγει ο συγγραφέας για να παρουσιάσει τη διαδρομή του. Η σύγκρουση των δύο κόσμων μέσα από το διάλογο του ποιητή και του δημοσιογράφου, έρχεται στο ακραίο όριο της ωριμότητας αυτής της διαδρομής για τον Γιώργο Δουατζή. Ο διάλογ ος αυτός γίνεται με τη φυσική φορά των πραγμάτων. Είναι επιστροφή. Νομίζω πως όλοι επιστρέφουμε. Αν έχει μείνει κάτι από το απόθεμα που παραμένει ανεκτίμητο, που δεν έχει εμπορευματοποιηθεί, δεν έχει πουληθεί στους συμβιβασμούς της πραγματικής ζωής, όλοι γυρίζουμε εκεί. Στη ρίζα, στην παλιά λεπτομέρεια που μπορεί πάντα να σκαλίσει μια καινούργια ομορφιά. Νομίζω ότι αυτή η επιστροφή δείχνει ένα πράγμα. Το απόθεμα άντεξε στο χρόνο. Το άμεσο, το ευθύ, το ακατέργαστο επέζησε απέναντι στο έλλογο, στο πλάγιο, στο επεξεργασμένο. Η επιστροφή γίνεται σημειολογικά. …Γνώρισα το Δουατζή στα μέσα της δεκαετίας του εβδομήντα, νεαρό δημοσιογράφο που αναζητούσε την πορεία του αλλά που τότε ο ποιητής ήταν ο κυρίαρχος στον κόσμο της ψυχής του. Τον συνάντησα σε πάρα πολλές διαδρομές, αλλά σήμερα ένιωσα ότι έκανα μια πραγματική συνάντηση μαζί του μετά πολλά χρόνια. Άφησε στο κελάρι της ψυχής του, στο απόθεμά του αξίες, που ακόμα τον οδηγούν και γι αυτό είναι άξιος επαίνων. Ο τίτλος του βιβλίου μοιάζει με την κραυγή μιας απεγνωσμένης προσπάθειας της εποχής μας. «Μη φεύγετε κύριε Ευχέτη». Κάτι να μείνει στα μάτια της ψυχής μας, που να μην έχει προσκυνήσει, να μην έχει βολευτεί, να μην έχει συμβιβαστεί. Διάβασα αυτή τη συναρπαστική διαδρομή σε μια εκ βαθέων εξομολόγηση με λόγο γρήγορο και αιχμηρό, με μορφή πολλαπλών κατόπτρων, με απεικόνιση του εσώτερου κόσμου, με αστραπές στη γαλήνη και βροντές στη νηνεμία. Ευχαριστώ πολύ για αυτή την πραγματική συνάντηση».\nΑπόστολος Μπενάτσης (επικ. καθηγητής Πανεπιστημίου Ιωαννίνων): «Στο έργο εμπεριέχεται το στοιχείο του απροσδόκητου και του ευρηματικού. Όταν ο ιστορικός του μέλλοντος θα ανατρέξει σε μια παλιά εποχή, στην πρώτη δεκαετία του 21ου αιώνα, θα πληροφορηθεί ότι κάποιοι κριτικοί επέμεναν πώς μια νέα μεθοδολογική και συγγραφική πρόταση εμφανίστηκε στο χώρο της νεοελληνικής λογοτεχνίας με το έργο του Γιώργου Δουατζή «Μη φεύγετε, κύριε Ευχέτη». Νομίζουμε ότι το έργο ικανοποιεί τις προσδοκίες του αναγνώστη και ταυτόχρονα θα αποτελέσει αφετηρία διαλόγου για τον ρόλο της λογοτεχνίας στον σύγχρονο κόσμο. Στοιχείο του έργου είναι η πολλαπλότητα των οπτικών γωνιών. Τα πράγματα, ο λόγος των ηρώων, δεν έχουν μια όψη μόνον. Ο χρόνος δεν έχει μία διάσταση, οι ανθρώπινες σχέσεις ποικίλλουν, το θετικό συνυπάρχει με το αρνητικό και επομένως η αλήθεια δεν είναι δεδομένη. Ο μυθιστορηματικός κόσμος συνεχώς δομείται και αναδομείται. Αυτό το παιχνίδισμα της συναισθηματικής μάζας είναι το γνώρισμα που δίνει στο έργο του Δουατζή την αισθαντικότητα ενός πολυεπίπεδου αφηγήματος. Το εύρος της θεματικής του είναι τεράστιο. Ο «Ευχέτης» έχει τελικά όλα εκείνα τα στοιχεία που μπορούν να παραπέμψουν σε ένα θεατρικό κείμενο. Τα ένθετα, οι σχολιασμοί και οι κώδικες του κειμένου θα μπορούσαν να λειτουργήσουν και πάνω στη σκηνή. …Το ωμό υλικό της πραγματικότητας γίνεται τέχνη. Το μυθιστόρημα αυτό είναι ένα απολαυστικό κείμενο με αλλεπάλληλες προτάσεις, με διαπλοκή ηρώων και προβολή ενός κόσμου καθημερινού, αλλά μη ορατού σε όλους μας».\nΝίκος Κουτσιανάς (διευθύνων σύμβουλος «Apivita»): «Από τα βασικά πράγματα που κατά τη γνώμη μου δικαιολογούν την ύπαρξη αυτού του βιβλίου, είναι ότι στις σελίδες του, ο αναγνώστης θα βρει πολλές φορές τον εαυτό του. Βρήκα τις κρυμμένες παιδικές ευαισθησίες μου, τις σκέψεις μου για την επιβίωση στη ζούγκλα της καθημερινότητας. Ταυτίστηκα συχνά και με την αίσθηση πρόσληψης των ηρώων του βιβλίου, σε περιγραφές καταστάσεων και αισθημάτων. Και με έκπληξη ανακάλυψα ότι συμπίπτω με τον Ευχέτη κυρίως, σε αρχές και αξίες ζωής. Πιστεύω ότι ο Δουατζής οικοδομεί, στηρίζει και υποστηρίζει ένα σύστημα αξιών, εφικτό για το μέσο άνθρωπο. Με πρωταρχικό μέλημα το δόσιμο στους άλλους. Με κέρδισε αυτό το βιβλίο για αρκετούς λόγους. Ένιωσα πως δεν είμαι μόνος, αλλά έχω συνοδοιπόρους στις αναζητήσεις μου. Με βοήθησε να κάνω πιο συγκεκριμένες κάποιες σκέψεις. Με έκανε να δω με άλλη ματιά ορισμένα πράγματα. Με κέντρισε σε φιλοσοφικό επίπεδο να ανοιχτώ σε νέους ορίζοντες. Και αυτό είναι ένα όμορφο στοιχείο στα κείμενα του Δουατζή. Σου λέει: Να οι σκέψεις μου, να ο μόχθος μου, δεν διεκδικώ καμία αλήθεια μου ως μοναδική, πάρε ό,τι θέλεις και δούλεψέ το στα δικά σου μέτρα Το βιβλίο αυτό, είναι πολυδιάστατο. Κατά τη γνώμη μου δεν είναι ένα απλό έργο λογοτεχνίας, αλλά έργο πολλαπλής δυναμικής. Είναι ένα μυθιστόρημα, με έντονο ποιητικό λόγο, που προκαλεί σε μεγάλα ταξίδια του νου». Στη διάρκεια της παρουσίασης την οποία συντόνισε ο δημοσιογράφος Κώστας Αρβανίτης, αποσπάσματα του έργου διάβασε ο ηθοποιός Άγγελος Αντωνόπουλος.\nΠαρουσιάστηκε επίσης σε πρώτη εκτέλεση το έργο της Κατερίνας Καραμεσίνη «Κόκκινα παπούτσια» σε στίχους του Γιώργου Δουατζή. Τραγούδησε η σοπράνο Αγάπη Παπαμήτσου και έπαιξαν πιάνο ο Τίτος Γουβέλης και βιολοντσέλο ο Στέλιος Ταχιάτης.\nΑπρίλιος 7, 2009 ritsmastheme\nOne thought on “Οι εισηγήσεις των παρουσιαστών στο βιβλίο του Γ.Δουατζή «Μη φεύγετε κύριε Ευχέτη»”\nΑπρίλιος 7, 2009 at 12:56 μμ\nΠώ πώ τί σπουδαίοι άνθρωποι πόσο σπουδαίες αποτιμήσεις κατέθεσαν για το νέο έργο του Γιώργου! Συγχαρητήρια! Μεγάλη ικανοποίηση για ένα ποιητή, ναι;\nΠροηγούμενες δημοσιεύσειςΑστυνόμος Σαϊνης και άλλα τινά ευτράπελα\nΕπόμενες δημοσιεύσειςΔημητρης Αθηνάκης «Χωρίσεμεις»: ποίηση


Ντόχα 2019: Αργυρό η Στεφανίδη, στην 6αδα Τεντόγλου - Αναστασάκης - SPORTSFEED\nΝτόχα 2019: Αργυρό η Στεφανίδη, στην 6αδα Τεντόγλου – Αναστασάκης\nTo Track and Field news είναι το πιο έγκυρο περιοδικό για το στίβο παγκοσμίως και για τους Αμερικανούς θεωρείται το καλύτερο μέσο ενημέρωσης. Όπως το 2017 έτσι και φέτος κάνει τις προβλέψεις του για το παγκόσμιο πρωτάθλημα της Ντόχας.\nΟι Αμερικανοί συντάκτες, έπιασαν όλα τα αγωνίσματα του παγκοσμίου και έβγαλαν τις κατατάξεις των 10 πρώτων από κάθε αγώνισμα. Το 2017 στο Λονδίνο, είχαν προβλέψει σωστά πως το χρυσό μετάλλιο στο επί κοντώ των γυναικών θα το κατακτήσει η Κατερίνα Στεφανίδη. Για το 2019 στη Ντόχα, δίνουν την Ελληνίδα στη δεύτερη θέση πίσω από την Αντζέλικα Σιντόροβα. Οι Αμερικανοί προφανώς και υπολογίζουν περισσότερο από όλα τη φόρμα και για το λόγο αυτό δεν έχουν στα μετάλλια τη Σάντι Μόρις που δεν είναι σε καλή κατάσταση και στην τρίτη θέση έχουν τη φορμαρισμένη Αλίσα Νιούμαν.\nΕκτός από τη Στεφανίδη, υπάρχουν άλλες δύο ελληνικές παρουσίες που σύμφωνα με τους Αμερικανούς θα τα πάνε καλά στο παγκόσμιο. Στο μήκος των ανδρών, έχουν τον Μίλτο Τεντόγλου στην 5η θέση πίσω από το αδιαφιλονίκητο φαβορί Χουάν Μιγκέλ Ετσεβαρία, τον Λουβό Μανιόνγκα, τον Τατζάι Γκέιλ και τον Ράσγουολ Σαμάαϊ.\nΣτην πρώτη εξάδα είναι και ο Μιχάλης Αναστασάκης στη σφυροβολία. Για τον αθλητή του Αλέξανδρου Παπαδημητρίου εκτιμήθηκε από ότι φαίνεται το γεγονός πως είναι ιδιαίτερα σταθερός αυτή τη σεζόν και για το λόγο αυτό του δίνουν την 6η θέση με το δίδυμο των Πολωνων Φάιντεκ – Νοβίτσκι να κυριαρχεί και τον Ούγγρο Μπένσε Χάλας να είναι τρίτος.\nΝτόχα 2019: Τα 10+3 πρόσωπα που θα ξεχωρίσουν στο παγκόσμιο\nTeam Hellas – Ντόχα 2019\nΜπατζάβαλης: «Να βρούμε τη χρυσή τομή»\nΤο σκέφτονται για το βαλκανικό\nΦραντζεσκάκης: «20 μήνες χωρίς αγώνες είναι πολλοί»\nΣεβαστής: «Θα είμαι υποψήφιος, θα ηγηθώ πρώτος μεταξύ ίσων»\nImpossible Games: Λίγες σούπερ συμμετοχές\n1.000.000€ κόστος η ζημιά στο κλειστό στάδιο στίβου του Σαμπαντέλ


Αντιδράσεις για την επιλογή Φαν Σιπ στον πάγκο της Εθνικής | newsbreak\nΑντιδράσεις για την επιλογή Φαν Σιπ στον πάγκο της Εθνικής\n30-07-2019 - 12:55μμ\nΗ επιλογή του Ολλανδού Τζον Φαν Σιπ για τον πάγκο της Εθνικής Ομάδας προκαλεί αντιδράσεις μέσα στην ΕΠΟ, αλλά είναι αβέβαιο αν θα εκδηλωθούν στο σημερινό διοικητικό συμβούλιο της ομοσπονδίας. Μεγάλη μερίδα παραγόντων είναι κατά της συγκεκριμένης λύσης για την «γαλανόλευκη», καθώς έχει «φτωχό» βιογραφικό και ήταν άνεργος την τελευταία διετία.\nΟ Σιπ υπήρξε βοηθός στον Άγιαξ, έχει διατελέσει προπονητής στην Τβέντε και μετέπειτα στο Μεξικό (Τσίβας Γουαδαλαχάρα) και την Αυστραλία (Μέλμπουρν Χαρτ, Μέλμπουρν Σίτι), ενώ η Τσβόλε αποτέλεσε την τελευταία του ομάδα τη σεζόν 2017-18. Και παρότι είναι τόσους μήνες στην ανεργία ο στενός συνεργάτης του Βαγγέλη Γραμμένου, Κώστας Βρακάς, εισηγήθηκε να αναλάβει την Εθνική. Το μόνο συν του Σιπ είναι ότι θα δεχθεί να πάρει όσα λεφτά του προσφέρει η ΕΠΟ.\nΑντιδράσεις υπάρχουν και για το γεγονός ότι η ομοσπονδία έχει συμφωνήσει με δύο τεχνικούς διευθυντές, τους Κώστα Κωνσταντινίδη και Τάκη Φύσσα, χωρίς ακόμα να έχει διευκρινιστεί ποιος ακριβώς θα είναι ο ρόλος τους.


Μέχρι τις 5 μ.μ. ανοιχτές οι ΔΟΥ | ΤΡΟΧΟΙ & TIR\nΜέχρι τις 5 μ.μ. ανοιχτές οι ΔΟΥ\nΠέμ, 19/11/2020 - 12:56\n1. Ώρες εισόδου για το κοινό (για προγραμματισμένες συναντήσεις μόνο) και τηλεφωνικής εξυπηρέτησης: 08.00 -17.00.\n2. Ταμειακές συναλλαγές: 08.00-15.00.\nΥπενθυμίζεται ότι το συναλλασσόμενο κοινό προσέρχεται στις ΔΟΥ μόνο με ραντεβού και εφόσον το αίτημά του δεν μπορεί να ικανοποιηθεί με άλλον τρόπο.\nΤο σύνολο των υπαλλήλων, που βρίσκονται στο κτήριο της υπηρεσίας σε καθημερινή βάση, δεν μπορεί να υπερβαίνει το 67% του συνόλου του προσωπικού, που υπηρετεί στην εν λόγω υπηρεσία. Το υπόλοιπο προσωπικό εργάζεται εξ αποστάσεως. Οι υπάλληλοι της απογευματινής βάρδιας δουλεύουν εξ αποστάσεως το πρώτο τετράωρο της βάρδιας (10:00 -14:00) και αυτοπροσώπως στην υπηρεσία για το υπόλοιπο της βάρδιας (15:00-19:00).\nΚυρίαρχος του ΟΛΘ ο Ιβάν Σαββίδης. Αγόρασε το μερίδιο των Γερμανών\nΗλεκτρικοί τράκτορες BYD για τη DHL\nΣε 18 μήνες τα πρώτα λεωφορεία του διαγωνισμού\nΦθηνότερα κατά 60 λεπτά τα διόδια της Ολυμπίας Οδού\nΑπό Ε.Ε. προς Η. Β. και αντίθετα. Γυρίζουν άδεια τα φορτηγά. Όχι, όμως, τα ελληνικά\nΠοιοι δικαιούνται λεωφορεία ΙΧ


Προτεραιότητα στο αγωνιστικό η συμφωνία με Μποχωρίδη! - pressaris.gr\nΟ Άρης δεν έχει ξεχάσει τον Λευτέρη Μποχωρίδη. Υπάρχουν άλλες προτεραιότητες που αφορούν την… ύπαρξη της ομάδας στο επόμενο πρωτάθλημα και αυτός είναι ο λόγος που ακόμα δεν έχει κληθεί ο 18χρονος γκαρντ για να συζητήσει για το πρώτο του επαγγελματικό συμβόλαιο. Είναι πιθανό εντός της βδομάδας να υπάρξει επικοινωνία με την πλευρά του παίκτη για να γίνει μια πρώτη κουβέντα μετά από αρκετές βδομάδες.\nΟ Μποχωρίδης βρίσκεται σε προετοιμασία με την Εθνική ομάδα των εφήβων ενόψει του πανευρωπαϊκού πρωταθλήματος στη Λιθουανία. Την ίδια ώρα ο εκπρόσωπος του Μποχωρίδη, Νίκος Λώτσος, ασχολείται κυρίως με τις περιπτώσεις των Καϊμακόγλου, Βουγιούκα, Περπέρογλου, Μπατίστ, που έκλεισαν ή κλείνουν σε ευρωπαϊκές ομάδες με συμβόλαια εκατομμυρίων ευρώ. Αν συνυπολογίσει κανείς και το γεγονός ότι οι διοικούντες τρέχουν για την πληρότητα του φακέλου συμμετοχής στο επόμενο πρωτάθλημα και την έγκαιρη υποβολή του στην ΕΕΑ, τότε εύκολα συμπεραίνει γιατί δεν έχει προκύψει ουσιαστική εξέλιξη.\nΑπό τα αγωνιστικά θέματα της ομάδας, είναι το πρώτο με το οποίο θα ασχοληθεί η διοίκηση και είναι πολύ πιθανό να υπάρξει μέσα στην βδομάδα επικοινωνία του προέδρου της ΚΑΕ, Λευτέρη Αρβανίτη με τον εκπρόσωπο του παίκτη.\nΣΧΕΤΙΚΑαρβανιτης, Άρης, Εθνική Εφήβων, ΚΑΕ Άρης, μποχωριδης\nΔεσύπρης: «Η σάλπιγγα ήχησε!»\nSuper 3: «Παίρνουμε την Αρειανάρα στις πλάτες μας!»


Home Τμήματα Λαπαροσκοπικής Χειρουργικής\nΒιογραφικό Ν. Βλάχου\nΥπεύθυνος: Επικ. Καθηγητής Νικόλαος Φ. Βλάχος\nΗ λαπαροσκοπική χειρουργική (εικόνα 1) είναι μια μέθοδος η οποία έχει αναπτυχθεί τα τελευταία χρόνια και έχει εφαρμοστεί με επιτυχία σε ένα ευρύ φάσμα γυναικολογικών επεμβάσεων.\nΚατ την λαπαροσκοπική χειρουργική γίνεται μια μικρή τομή στην περιοχή του ομφαλού ( 1εκ. ) από την οποία εισάγεται μέσα στο εσωτερικό της κοιλιάς ένα ειδικό τηλεσκόπιο (λαπαροσκόπιο) με το οποίο μπορούμε να ελέγξουμε όλα τα εσωτερικά όργανα ( Διαγνωστική λαπαροσκόπηση).\nΠαράλληλα με άλλες δύο η τρεις μικρές τομές ( 5-10 χιλ) μπορούμε να χρησιμοποιήσουμε και άλλα χειρουργικά εργαλεία μέσα στην κοιλιά και να πραγματοποιήσουμε χειρουργικές επεμβάσεις ( Επεμβατική λαπαροσκόπηση).\nΤα πλεονεκτήματα της λαπαροσκοπικής χειρουργικής σε σύγκριση με την κλασική χειρουργική είναι ότι με την μέθοδο της λαπαροσκοπικής χειρουργικής αποφεύγονται οι κλασικές μεγάλες χειρουργικές τομές. Σαν αποτέλεσμα οι ασθενείς έχουν λιγότερο πόνο και γρηγορότερη ανάρρωση ( μπορούν να φύγουν από το νοσοκομείο την επομένη η ακόμα και την ίδια μέρα του χειρουργείου και μπορούν να επιστρέψουν στις καθημερινές τους δραστηριότητες σε 24 με 48 ώρες.\n( Εικόνα 1)\nΤο τμήμα Λαπαροσκοπικής χειρουργικής της Β" Μαιευτικής και Γυναικολογικής Κλινικής στο Αρεταίειο Νοσοκομείο ασχολείται με όλο το φάσμα της λαπαροσκοπικών επεμβάσεων.\nΌσον αφορά την διαγνωστική λαπαροσκόπηση, ιδιαίτερη έμφαση δίνεται στην διερεύνηση της υπογονιμότητας και των συγγενών ανωμαλιών της μήτρας σε συνεργασία με το τμήμα της παιδικής και εφηβικής γυναικολογίας του νοσοκομείου μας.\nΕπίσης στο τμήμα πραγματοποιείται ένα μεγάλο φάσμα προηγμένων λαπαροσκοπικών επεμβάσεων με ιδιαίτερη έμφαση στην χειρουργική αντιμετώπιση κύστεων ωοθηκών, βαριάς ενδομητρίωσης και χρόνιου πυελικού πόνου.( εικόνες 2,3,4,5).\nΕπίσης υπάρχει η δυνατότητα για λαπαροσκοπική αφαίρεση Ινομυωμάτων μήτρας, καθώς και λαπαροσκοπική υστερεκτομή ( ολική αφαίρεση της μήτρας).\nΣτην περίπτωση αυτή παρουσιάζεται μια μεγάλη κύστη στην αριστερή ωοθήκη και τα σταδία λαπαροσκοπικής αφαίρεσης. Το τελικό αποτέλεσμα φαίνεται στην εικόνα 5. Η ασθενής επέστρεψε στις συνήθεις δραστηριότητες σε 24 ώρες μετά το χειρουργείο.\nΕγχειρίδιο Λαπαροσκοπικής Χειροργικής\nGyn Laparoscopy Youtube Videos


Μαρία, 17 - Άγχος, φόβος, αρνητικές σκέψεις, ενοχές (μέρος Α’) | Αυτεπίγνωση\nΜαρία, 17 - Άγχος, φόβος, αρνητικές σκέψεις, ενοχές (μέρος Α’)\nΗ Μαρία είναι 17 χρονών. Η καθημερινότητά της περιλαμβάνει συχνά μαλώματα μεταξύ των γονιών της και η ίδια ταλαιπωρείται από άγχος, φόβο, ενοχές και αυτοκαταστροφικές τάσεις. Στη σειρά αυτή των τριών άρθρων παρουσιάζονται κάποια αποσπάσματα από την επικοινωνία μας.\n***Σημειώσεις: 1) Το αρχικό κείμενο ήταν περίπου τριπλάσιο απ' αυτό που παρουσιάζεται εδώ (και στα τρία άρθρα μαζί).\n2) Ο λόγος της δημοσιοποίησης αυτής της επικοινωνίας είναι η ευαισθητοποίηση και η ενημέρωση. Πρωτίστως, είναι για να δουν οι γονείς τι συμπτώματα μπορούν να δημιουργηθούν στα παιδιά τους όταν οι ίδιοι ζουν ασυνείδητα και δεν έχουν λύσει κάποια σημαντικά ζητήματα μέσα τους - δυστυχώς, οι περισσότεροι γονείς δεν υποψιάζονται καν ότι οι ασυνείδητες συμπεριφορές τους μεταβιβάζονται και στα παιδιά τους και εκδηλώνονται με ποικίλα δυσλειτουργικά συμπτώματα. Ο δεύτερος λόγος της δημοσιοποίησης είναι η προσφορά βοήθειας σε όσους αντιμετωπίζουν αντίστοιχες καταστάσεις.\n3) Ευχαριστώ πολύ τη Μαρία για την άδειά της να δημοσιοποιήσω κάποια αποσπάσματα της επικοινωνίας μας.***\nΜαρία: Πριν 2 μήνες ξαφνικά άρχισα να νιώθω πολύ άσχημα. Κάποια στιγμή άρχισα να σκέφτομαι πως όλα γύρω μου δεν είναι πραγματικά, και ένιωθα πιο μόνη μου από ποτέ. Ένιωθα λες και βρισκόμουν σε ένα όνειρο, μόνη μου. Εφιάλτη βασικά. Οι γονείς μου τρόμαξαν φυσικά όταν τους είπα πώς ένιωθα και με πήγαν σε ψυχίατρο. Μου είπε πως όλα είναι από το άγχος των πανελληνίων και δεν είναι κάτι σοβαρό. Μου έγραψε κάτι ελαφριά φάρμακα για το άγχος. Μετά από λίγες μέρες είχα αυτοκαταστροφικές τάσεις (είχα και πριν 3 χρόνια). Αλλά τώρα ήταν πιο έντονες. Δεν έκανα κακό στον εαυτό μου, αλλά όποτε έβλεπα γύρω μου αντικείμενα πωρωνόμουν με το πώς θα μπορούσα να μου κάνω κακό. Τέλος πάντων, πήγα σε ψυχολόγο μετά, και αυτός μου είπε ότι είναι από το άγχος και από φοβίες γενικά, δηλαδή ότι δεν έχω τίποτα. Και εγώ μπορώ να πω ότι το πιστεύω, αλλά δεν ξέρω πώς να ξεφύγω από αυτό. Αισθάνομαι λες και είμαι εγκλωβισμένη, πως το μυαλό μου έχει δημιουργήσει μια κατάσταση που δεν υπάρχει, αλλά δεν μπορώ να βγω από κει. Φοβάμαι συνέχεια, και σε γενικές γραμμές σκέφτομαι πολύ αρνητικά. Δεν ξέρω τι να κάνω.\naytepignosi.com: Όπως έχεις αντιληφθεί κι εσύ, το όλο θέμα προέρχεται από τις σκέψεις. Δεν υπάρχει κάποιο αντικειμενικό πρόβλημα. Και το περιεχόμενο των σκέψεων είναι όλο ψεύτικο. Ο φόβος (που εκφράζεται ως άγχος) δημιουργείται από κάποιες σκέψεις. Οι σκέψεις αυτές δημιουργούνται αυτόματα, δεν τις κάνεις εσύ. Δεν ελέγχεις ποιες σκέψεις θα ακολουθήσουν στα επόμενα 2 λεπτά για παράδειγμα (πόσο μάλλον στα επόμενα 10 ή 30 λεπτά).\nΔεν χρειάζεται να πιστεύεις και να ακολουθείς την κάθε σκέψη. Όταν έρχεται μία αρνητική σκέψη με οποιοδήποτε περιεχόμενο μπορείς να την παρατηρήσεις και να πεις "α, να τη πάλι αυτή η σκέψη". Μην την απορρίπτεις, μην την καταπιέζεις και μην την αποφεύγεις, γιατί ό,τι πας να αποφύγεις το δυναμώνεις. Απλά αναγνώρισε τη σκέψη ως σκέψη, δηλαδή ως ένα παροδικό φαινόμενο που εμφανίζεται μέσα σου, και στρέψε σιγά σιγά πάλι την προσοχή σου σε κάτι που κάνεις εκείνη τη στιγμή - και αν δεν κάνεις τίποτα μπορείς να στρέψεις την προσοχή σου στην αναπνοή σου (στην κίνηση της κοιλιάς) ή σε έναν ήχο (ό,τι ακούς εκείνη τη στιγμή). Αν δεν πιστέψεις τη σκέψη ως αληθινή, η σκέψη δεν μπορεί να σε επηρεάσει.\nΩς προς τις αυτοκαταστροφικές τάσεις, ισχύουν τα ίδια. Όταν λες "τάση", ουσιαστικά αναφέρεσαι σε κάποιες σκέψεις που μπορεί να έχουν και τη μορφή εικόνων στο μυαλό σου (εικόνες από τη φαντασία του νου, ή από τη μνήμη, ακόμα και εικόνες από ταινίες που έχεις δει). Και εδώ, όταν έρχεται μία τέτοια σκέψη, αναγνώρισέ τη ως σκέψη. Μην την πιστεύεις και μην της δίνεις περισσότερη αξία. Οι σκέψεις από μόνες τους είναι απρόσωπες. Αν τις πιστέψεις τις προσωποποιείς, δηλαδή εντοπίζεις σ' αυτές τον εαυτό σου (τις κάνεις Εγώ) και τότε γίνονται πιο πραγματικές και λαμβάνει το σώμα το σήμα ότι μπορεί να υπάρχει κάποιος πραγματικός κίνδυνος (παρόλο που δεν υπάρχει κανένας). Και ακολουθεί η αντίδραση του οργανισμού με το συναίσθημα του φόβου και άλλα συμπτώματα.\nΓενικά, δες τα συμπτώματα του άγχους όσο πιο απρόσωπα μπορείς. Γίνε ο παρατηρητής αυτών των φαινομένων και δες τα με περιέργεια και όχι με φόβο. Ο φόβος θέλει να τον φοβηθείς για να τραφεί και να αναπτυχθεί. Εσύ δες τον πιο φιλικά, μην του αντιστέκεσαι και θα δεις ότι θα φεύγει όλο και πιο γρήγορα από μόνος του.\nΜαρία: Από τότε που οι γονείς μου άρχισαν να μαλώνουν πολύ, από τότε άρχισα συνέχεια να φοβάμαι.\nΕίχα προσπαθήσει να κάνω κακό στον εαυτό μου πριν καιρό, αλλά το ξεπέρασα, αλλά τώρα με ξαναέπιασε αυτό. Βασικά κάτι μέρες πιο πριν είχα δει κάτι βίαια έργα και πιστεύω επηρεάστηκα και από εκεί. Στο ένα, σε ένα στιγμιότυπο είχε δείξει έναν που έπνιξε κάποιον με ακουστικά, και σε ένα άλλο είχε δείξει μια κοπέλα να βλέπει εφιάλτες με εκκλησίες και κάσες και τέτοια.\nΕπίσης, όποτε η μητέρα μου βγαίνει έξω φοβάμαι και σκέφτομαι 1) μήπως έπαθε κάτι, 2) μήπως με ξέχασε επειδή δεν με θέλει. Μια φορά ήταν στενοχωρημένη όταν έφυγε και νόμιζα πως με παράτησε και ότι δεν θα ξαναγυρίσει και έκλαιγα. Τελικά ξαναγύρισε, όπως ήταν φυσικό. Συνέχεια δημιουργώ καταστάσεις που δεν υπάρχουν και βασανίζομαι και στο τέλος τίποτα κακό δεν γίνεται.\naytepignosi.com: Καταλαβαίνω ότι νιώθεις αρκετές ενοχές για όσα συμβαίνουν στο σπίτι σου και ξέρω πόσο δύσκολο είναι να τα βλέπεις αυτά τα γεγονότα ως παρατηρητής, χωρίς να συμμετέχεις συναισθηματικά (όσο αυτό είναι δυνατό). Τις ενοχές σου μπορείς να τις παρατηρήσεις στις σκέψεις του τύπου "μήπως η μαμά μου δεν με αγαπάει πια" ή "μήπως η μαμά μου με παράτησε". Αυτές είναι αυτόματες σκέψεις που εκφράζουν το φόβο σου μήπως δεν είσαι αρκετά καλή για την αγάπη της μαμάς σου. Μήπως δηλαδή δεν αξίζεις την αγάπη της επειδή έχεις την εντύπωση ότι κάπου φταις. Τα προβλήματα που έχουν οι γονείς σου είναι δικά τους προβλήματα, όχι δικά σου. Εσύ εστίασε στον εαυτό σου. Φρόντισε να κάνεις τη ζωή σου ανεξαρτήτως από το τι περνάνε οι γονείς σου. Δεν αλλάζεις τίποτα στις καταστάσεις με το να τις παίρνεις προσωπικά.\nΤο πώς νιώθει η μαμά σου έχει να κάνει με το δικό της παρελθόν, τις δικές της σκέψεις και τα δικά της συναισθήματα. Δεν έχει να κάνει με σένα. Επίτρεψέ της να έχει κι εκείνη αρνητικές σκέψεις και συναισθήματα. Έχει τη δική της ζωή, έχει έναν νου που έχει προγραμματιστεί διαφορετικά από τον δικό σου και έχει ένα παρελθόν διαφορετικό από το δικό σου. Και ίσως και οι σχέσεις με τους γονείς της όταν ήταν μικρή να μην ήταν και οι καλύτερες, πράγμα που της έχει δημιουργήσει άγχος το οποίο μπορεί να εκφράζει ασυνείδητα στην οικογένεια. Και τα ίδια ισχύουν και για τον πατέρα σου.\nΕπίσης, να αποφεύγεις τα έργα βίας και οτιδήποτε άλλο εμπεριέχει εικόνες που προκαλούν φόβο. Όσα βάζουμε μέσα στο μυαλό μας μάς επηρεάζουν μετά με χίλιους δυο τρόπους, γιατί ο νους δημιουργεί ασυνείδητους συνειρμούς, δηλαδή συνδυάζει σκέψεις άσχετες μεταξύ τους. Όπως π.χ. θα δεις τα ακουστικά σου πάνω στο γραφείο σου και ο νους σου θα ανατρέξει στη σκηνή του έργου που είχες δει πριν καιρό. Αυτή είναι μια αυτόματη διαδικασία του νου που δεν ελέγχεις. Αυτό που ελέγχεις ως ένα βαθμό είναι το τι μπαίνει μέσα στο μυαλό σου από τα διάφορα ερεθίσματα που λαμβάνεις.\nΜαρία: Απλά στενοχωριέμαι πολύ όταν βλέπω τους γύρω μου έτσι, και ειδικά τους δικούς μου ανθρώπους. Κατά κάποιο τρόπο νιώθω πως έχω κάποια ευθύνη σε όλα. Νιώθω πως αν έκανα κάτι μια τάδε στιγμή, τα πράγματα ίσως να ήταν κάπως διαφορετικά, καλύτερα. Και επειδή δεν είναι μειώνω τον εαυτό μου, γιατί θα μπορούσα να τα κάνω καλύτερα αλλά παρόλα αυτά δεν τα κάνω.\nΝιώθω πως η μαμά δεν με αγαπάει επειδή τη στενοχωρώ. Πριν καιρό μου είχε πει πως είμαι η μόνη που δεν την στενοχωρεί, η μόνη στην οποία μπορεί να στηριχτεί, και μετά εγώ άρχισα να σκέφτομαι έτσι και τη στενοχώρησα ίσως πιο πολύ και από όλους.\naytepignosi.com: Όταν λες ότι νιώθεις υπεύθυνη για όσα γίνονται στο σπίτι, αυτό είναι μία ερμηνεία που τροφοδοτεί το φόβο. Αν δεν ερμηνεύσεις έτσι την κατάσταση, δεν υπάρχει λόγος να νιώσεις ότι φταις και αυτομάτως δεν παράγονται σκέψεις ενοχών που σε κάνουν να νιώθεις ότι δεν αξίζεις την αγάπη των γονιών σου. Και δεν εμφανίζεται ο φόβος της εγκατάλειψης ή της απόρριψης ή της ανεπάρκειας. Είναι όλα μια αλυσίδα.\nΤο ότι η μαμά σου σού είπε ότι είσαι η μόνη που δεν τη στενοχωρείς, να το προσέξεις γιατί μπορεί να γίνει μεγάλο βάρος για σένα. Δεν είσαι εσύ υπεύθυνη για το πώς νιώθει η μαμά σου. Αν η μαμά σου στενοχωριέται εύκολα θα ήταν ίσως καλό να κάνει κάτι γι' αυτό το θέμα. Σε καμία περίπτωση μην αναλάβεις εσύ την ευθύνη για να μη στενοχωριέται η μαμά σου. Η μαμά σου θα στενοχωριόταν ακόμα και αν εσύ δεν υπήρχες ή ακόμα και αν έκανες ακριβώς αυτά που εκείνη ήθελε. Πάλι θα έβρισκε αφορμές για να στενοχωρηθεί. Μην κάνεις το λάθος να πιστέψεις ότι ο ρόλος σου στην οικογένεια είναι να φροντίζεις ώστε να μη στενοχωριέται η μαμά σου. Αυτό θα ήταν τρομερή καταπίεση. Θα καταπιέζεις τις ανάγκες σου, την ελεύθερη έκφρασή σου, θα αποφεύγεις να μιλάς για τα προβλήματά σου, γιατί θα σκέφτεσαι ότι μπορεί να στενοχωρηθεί η μαμά σου ή να επιδεινωθεί το κλίμα στην οικογένεια εξαιτίας σου.\nΤο ότι δεν θα στενοχωριέσαι κάθε φορά που στενοχωριέται η μαμά σου, δεν σημαίνει ότι παύεις να την αγαπάς ή ότι παύεις να είσαι αποδεκτό μέλος της οικογένειας. Την αγαπάς, απλά επιλέγεις να μην απορροφηθείς από τις καταστάσεις που εκείνη ζει. Δώσε λίγο σημασία στο ότι ερμηνεύεις τη μη αντίδραση απέναντι στο δράμα των άλλων ως εγωιστική στάση που σε κάνει εγωιστικό άτομο. Δεν είναι εγωισμός όταν δεν παρασύρεσαι από το δράμα των άλλων.\nΜαρία: Είχα αρχίσει να σκέφτομαι κάπως θετικά, αλλά πάντα είχα το φόβο τι θα γίνει στο σπίτι. Έλειπα από το σπίτι και είχα το φόβο μήπως γίνει κάτι και δεν θα είμαι εκεί να το αποτρέψω, ή έφευγα και ένιωθα ότι είναι η τελευταία φορά που τους βλέπω.\naytepignosi.com: Ο φόβος σου θα φύγει όταν κατανοήσεις ότι δεν ελέγχεις τη ζωή των γονιών σου και όταν αρχίσεις να αντιμετωπίζεις τις καταστάσεις εκεί μέσα πιο ανεξάρτητα, περισσότερο ως παρατηρητής και λιγότερο ως συμμετέχων. Επίσης, ο φόβος θα φύγει όταν δεν προσωποποιείς πλέον τις καταστάσεις, δηλαδή δεν τοποθετείς σ' αυτές τον εαυτό σου και δεν επιρρίπτεις ευθύνες στον εαυτό σου. Ο φόβος είναι ένα συναίσθημα. Όταν αντιλαμβάνεσαι ότι εμφανίζεται, παρατήρησέ τον ως ενεργειακό φαινόμενο και μην το βλέπεις ως κάτι δικό σου. Ο φόβος συμβαίνει στο σώμα σου. Είναι μόνο ένα φαινόμενο του σώματος. Είναι η αντίδραση του οργανισμού σε κάποιες αυτόματες σκέψεις. Όσο πιο πολύ φοβάσαι και πιστεύεις το φόβο, τόσο περισσότερο τον μαθαίνεις ότι μπορεί να έρχεται και να διαταράσσει την ησυχία σου όποτε θέλει εκείνος.\nΔιαβάστε τη συνέχεια: "Μαρία, 17 - Αγάπη, ασυνείδητο, γονείς, αυτοκαταστροφικές τάσεις (μέρος Β’)"\n➡ Έρευνα: Οι σκέψεις καθορίζουν τη διάρκεια των συναισθημάτων


Ο ΧΑΦΙΕΣ: Παγίδα ΣΟΚ και ΔΕΟΣ! Σάββας Καλεντερίδης: «Θέμα χρόνου να τελειώσει ο…»\nΠαγίδα ΣΟΚ και ΔΕΟΣ! Σάββας Καλεντερίδης: «Θέμα χρόνου να τελειώσει ο…»\nΠαγίδα σε ποιον στήθηκε στην Τουρκία ή στον Ερντογάν;\nΣτην Τουρκία από το 2003 εμφανίστηκε μια τάση στο βαθύ κράτος και τις τουρκικές ένοπλες δυνάμεις, που θεωρούσε ότι η συμμαχία και συστράτευση της Τουρκίας με τη Δύση (ΝΑΤΟ-Ε.Ε.) θα οδηγούσε την Τουρκία νομοτελειακά στο διαμελισμό, κυρίως λόγω του Κουρδικού.\nΚι αυτό γιατί οι αξίες της Δύσης, ευνοούν τα κινήματα των ανθρωπίνων δικαιωμάτων και κυρίως των εθνικών ομάδων που διεκδικούν τα δικαιώματά τους.\nΗ τάση αυτή επεδίωκε τη στροφή της Τουρκίας προς ανατολάς, ήτοι Ρωσία, Ιράν, Ευρασία και Κίνα.\nΟ Ερντογάν παραδόθηκε στην κυριολεξία σ’ αυτήν την τάση μετά το πραξικόπημα, που τον έσπρωξε στην αγκαλιά της Ρωσίας και του Ιράν και τον απομάκρυνε από τις ΗΠΑ, το ΝΑΤΟ και τη Δύση.\nΑυτή η τάση, που έχει και πολιτικές εκφράσεις (παλιοί εθνικιστές αριστεροί, Μαοϊκοί κλπ), έπεισε τον Ερντογάν να εισβάλει στο Ιράκ και τη Συρία και να εμπλακεί στη Λιβύη.\nΤο κύριο επιχείρημα είναι η «επιβίωση» της Τουρκίας.\nΤο άρθρο που ακολουθεί είναι χαρακτηριστικό αυτής της τάσης και εντυπωσιάζει με την πειστικότητα που παραθέτει τα επιχειρήματά του ο αρθρογράφος, χωρίς αυτό να σημαίνει ότι είναι πολιτικά ορθά.\nΊσα ίσα, από τις εξελίξεις το ερώτημα που θέτει ο αρθρογράφος στον τίτλο του άρθρου που ακολουθεί, μπορεί να αντιστραφεί, όπως παρουσιάζεται στον δικό μας τίτλο:\nΈστησαν όντως παγίδα στον Ερντογάν και την Τουρκία οι κύκλοι που επικαλείται ο αρθρογράφος ή οι ίδιοι οι κύκλοι του αρθρογράφου, που τον οδήγησαν στην αδιέξοδη επιλογή της στρατιωτικής επέμβασης σε Ιράκ, Συρία, Λιβύη, επικαλούμενοι το κίβδηλο δίλημμα της «επιβίωσης» ή όχι της Τουρκίας.\nΗ παγίδα που στήθηκε στην Τουρκία και το πρόβλημα επιβίωσής της\nτου Semih Koray\nΗ Τουρκία βρίσκεται αντιμέτωπη με μια μεγάλη παγίδα στην Ιντλίμπ. Το Ιντλίμπ δεν είναι αυτό καθ’ αυτό η παγίδα, αλλά το όχημα, το μέσον. Η παγίδα που έχει σχεδιαστεί πάει πολύ πιο πέρα από την περιοχή του Ιντλίμπ. Ο στόχος είναι να συρθεί η Τουρκία σε μια σύγκρουση με τη Ρωσία στο Ιντλίμπ και τη Συρία, και να απομονωθεί. Ο στόχος είναι αποδυναμωθούμε, για να μην έχουμε τη δυνατότητα να υπερασπιστούμε την πατρίδα μας σε όλους τους τομείς όπου υπάρχουν απειλές, που θα επηρεάσουν την ίδια την επιβίωση της χώρας μας. Ένας από τους πρωταρχικούς στόχους της παγίδας είναι να καταστεί η χώρα μας «ανοικτή σε επιθέσεις» και από το εσωτερικό αλλά και σε εκείνες τις περιοχές που οι στρατιώτες μας, στην Ανατολική Μεσόγειο και την Κύπρο, τον Εύξεινο Πόντο και τη Συρία.\nΗ «ΑΣΥΛΙΑ» ΠΟΥ ΜΑΣ ΕΞΑΣΦΑΛΙΣΕ Η ΣΥΝΕΡΓΑΣΙΑ\nΟι επιχειρήσεις των τουρκικών ενόπλων δυνάμεων “Ασπίδα Ευφράτη”, “Κλάδος Ελαίας” και “Πηγή Ειρήνης”, είναι επιχειρήσεις που έγιναν για να εξασφαλίσουν τόσο την ασφάλεια της χώρας μας όσο και την εδαφική ακεραιότητα της Συρίας. Οι επιχειρήσεις αυτές, που στηρίχτηκαν στο δίκαιο της Τουρκίας και στην συνεργασία με τη Ρωσία και το Ιράν, στις συνόδους της Αστανά, μας έδωσαν μια φαινομενική “ασυλία”. Δεδομένου ότι ο Ελεύθερος Στρατός της Συρίας (FSA) συμμετείχε στις επιχειρήσεις που αποσκοπούσαν στην εξουδετέρωση του PKK-PYD και του Ι.Κ., τα οποία χρησιμοποιήθηκαν επίσης ως εργαλεία για το διαμελισμό της Συρίας, έπαιξε αρνητικό ρόλο στη συνέχιση αυτής της “ασυλίας”. Στην πραγματικότητα, η κατάσταση αυτή δημιούργησε ένα κατάλληλο έδαφος που άνοιξε το δρόμο για την ενσωμάτωση του FSA στην ακεραιότητα της Συρίας.\nΑΝΤΙΣΤΑΣΗ ΓΙΑ ΝΑ ΜΗΝ ΠΕΣΟΥΜΕ ΣΤΗΝ ΠΑΓΙΔΑ\nΤο Ιντλίμπ δεν είναι το επίκεντρο του προβλήματος επιβίωσης της χώρας μας. Το Ιντλίμπ είναι ένα “πρόβλημα επιβίωσης” όσον αφορά την εδαφική ακεραιότητα της Συρίας. Η προσπάθεια να κερδίσει κανείς έναν ρόλο για τον FSA στη Συρία και να θέσει ως στόχο την “προέλαση μέχρι τη Δαμασκό” για χάρη αυτού του στόχου, δεν αποφέρει τίποτα στη χώρα μας. Αντιθέτως, οδηγεί τη χώρα μας πιο βαθιά στην παγίδα που έχει στηθεί γι’ αυτήν. Ο σκοπός της ασύμμετρης αντίδρασης στις επιθέσεις που γίνονται ενάντια στις ένοπλες δυνάμεις μας, είναι να αποτρέψουμε την επανάληψη τέτοιων επιθέσεων. Διαφορετικά, μια ανεξέλεγκτη κλιμάκωση της σύγκρουσης, μας οδηγεί στην εμφάνιση της κατάστασης που αποσκοπεί η παγίδα που στήθηκε εις βάρος της πατρίδας μας.\nΤΙ ΑΚΡΙΒΩΣ ΠΕΡΙΛΑΜΒΑΝΕΙ Η ΠΑΓΙΔΑ\nΗ παγίδα του Ιντλίμπ, στήθηκε από τις Ηνωμένες Πολιτείες και το Σύστημα της Ατλαντικής Συμμαχίας και είναι μια παγίδα που στέφεται κατ’ ευθείαν εναντίον της Τουρκίας. Ο λόγος για τον οποίο τροφοδοτούν την ένταση και μας ενθαρρύνουν να ρίξουμε βενζίνη στη φωτιά που άναψε στο Ιντλίμπ, αντί να την κατασβέσουμε, είναι για να φτάσουν στο στόχο που έχουν βάλει στήνοντας την παγίδα. Κι αυτό γιατί η απώλεια της “ασυλίας” για τη χώρα μας, θα ανοίξει το δρόμο στις δυνάμεις που προσπαθούν να επιβάλλουν οι ΗΠΑ στη χώρα μας, ούτως ώστε να είναι πιο αποτελεσματικές σε κάθε τομέα. Όμως, η απομόνωση της Τουρκίας θα έχει τα εξής αποτελέσματα:\nΘα την καταστήσει πιο ευάλωτη και θα προκαλέσει την ακόμα πιο επιθετική στάση των στόλων της Ατλαντικής Συμμαχίας εναντίον μας στην Αν. Μεσόγειο\nΘα καταστήσει ακόμα πιο επιθετικό εναντίον μας το PKK-PYD που υποστηρίζουν και εξοπλίζουν στην ΒΑ Συρία\nΘα ενισχύσει και θα αναζωπυρώσει στο εσωτερικό της χώρας την απειλή που προέρχεται από το PKK-HDP και από την οργάνωση του Γκιουλέν (FETO)\nΘα ενισχύσει και θα αναζωπυρώσει στο εσωτερικό της χώρας την απειλή που προέρχεται από τις πορτοκαλί δυνάμεις και από τις δυνάμεις εκείνες που ελπίζουν στη βοήθεια της Δύσης και θέλουν να καταλάβουν την εξουσία.\nΗ δημοσιοποίηση της έκθεσης του Rand Corporation με τίτλο “Turkey’s Nationalist Course” και οι αναφορές σ’ αυτήν για το ενδεχόμενο ενός «πραξικοπήματος» ή μιας «φιλο-Δυτικής κυβέρνησης», δεν έγιναν τυχαία.\nΤΟ ΠΡΟΒΛΗΜΑ ΤΩΝ ΠΡΟΣΦΥΓΩΝ\nΤο πρόβλημα των αιτούντων άσυλο, το οποίο ήλθε και πάλι στο προσκήνιο λόγω της κρίσης στο Ιντλίμπ, μπορεί να επιλυθεί ριζικά μόνο με την εξασφάλιση της εδαφικής ακεραιότητας της Συρίας. Προϋπόθεση για την εξασφάλιση της εδαφικής ακεραιότητας είναι η διάλυση και αδρανοποίηση όλων των τρομοκρατικών ομάδων που δρουν στη Συρία υπό την καθοδήγηση του Ατλαντικού Συστήματος (σ.τ.μ. ΝΑΤΟ). Αλλιώς δεν μπορεί να λυθεί αυτό το θέμα. Επιπλέον, η προσπάθεια να συρθεί η Τουρκία ακόμα πιο βαθιά στη Συρία και να εμπλακεί σε έναν πόλεμο με τη Ρωσία, αντί να λύσει το πρόβλημα των προσφύγων, θα το επιδεινώσει περαιτέρω. Από την άλλη πλευρά, η αποκατάσταση της ειρήνης και της σταθερότητας στη Συρία θα αναβληθεί σε μια άγνωστη ημερομηνία. Η παγίδα για την Τουρκία δεν αφορά ένα νέο κύμα “προσφύγων” προς τη χώρα μας, αλλά την αναβολή της “εξάλειψης των αιτίων που προκαλούν τα κύματα προσφύγων”.\nΗ χώρα μας σε όλες τις πολιτικές που ακολουθεί θα πρέπει να επικεντρωθεί στο “πρόβλημα επιβίωσης”. Ως εκ τούτου, είναι ουσιώδες σε όλα τα βήματα που θα κάνει, να έχει ως στόχο να εξουδετερώσουμε τις τρομοκρατικές οργανώσεις που απειλούν την ασφάλεια της χώρας μας, ιδιαίτερα το PKK-PYD και το FETÖ (Γκιουλέν). Η πηγή αυτών των απειλών είναι οι ΗΠΑ και το Ατλαντικό Σύστημα. Η διασφάλιση της ειρήνης και της σταθερότητας είναι δυνατή μόνο με τον περιορισμό και τη σταδιακή εξάλειψη της παρουσίας και της επιρροής του Ατλαντικού Συστήματος στην περιοχή. Γι’ αυτό το λόγο, η Τουρκία έχει ανάγκη από μια ολιστική στρατηγική στην περιοχή που εκτείνεται από το Αιγαίο Πέλαγος έως τον Περσικό Κόλπο και από την Αν. Μεσόγειο μέχρι τον Εύξεινο Πόντο. Ο δρόμος για να εξουδετερωθεί η Ατλαντική Συμμαχία στην περιοχή μας περνάει από τη συνεργασία και την αλληλεγγύη με τη Ρωσία, το Ιράν και την Ευρασία, που έχουν τον ίδιο στόχο μ’ εμάς. Εκτός από τον στηριζόμαστε στις δικές μας δυνάμεις, αν βάλουμε απέναντι στην Ατλαντική Συμμαχία τη βαρύτητα της Συμμαχίας της Δυτικής Ασίας σε κάθε τομέα, συνεισφέρει και θα συμβάλλει καθοριστικά στο κεντρικό ζητούμενο, που είναι το πρόβλημα επιβίωσης της χώρας μας.makeleio.gr\nΑκολουθίες...κεκλεισμένων των θυρών ζητά η Ιερά Σύνοδος\nΎπουλο χτύπημα κατά της Ελλάδας – Ζητούν νομιμοποίηση όλων των αλλοδαπών που εισέβαλαν\n«Αν υπάρχει Έθνος που κατασκεύασε αυτό το θανατικό θα δούμε σύντομα πως θα συντριβεί σαν σκεύος Κεραμέως από την Παντοδύναμη Δεξιά του Υψίστου...»\nΒλάχοι-Αρμάνοι κιρατζίδες αγωγιάτες...\nΧιονίζει σε ορεινές περιοχές της Λάρισας\nΗ πιο σωστή θέση έως σήμερα - “Η ΕΚΚΛΗΣΙΑ ΑΝΕΥ ΤΗΣ ΕΥΧΑΡΙΣΤΙΑΣ ΔΕΝ ΕΙΝΑΙ ΠΛΕΟΝ ΕΚΚΛΗΣΙΑ”\nἘν Ἀγρινίῳ τῇ... 31 Μαρτίου 1979 ΠΕΤΡΟΧΗΜΙΚΑ: «ΣΤΟ ΔΡΟΜΟ ΓΙΑ ΤΙΣ ΚΑΘΕΔΡΙΚΕΣ ΤΗΣ ΕΡΗΜΟΥ»* (βίντεο)\nΣτις ευπαθείς ομάδες το ποσό των εκδηλώσεων “Θερμοπύλες-Σαλαμίνα”\nΝέα τουρκική πρόκληση:«Σε έξι μήνες η Τουρκία θα απαντήσει στην Ελλάδα στην ανατολική Μεσόγειο»\nΗ Ν.Τ.Π στην Κίνα των Θαυμάτων\nΚοροναϊός: Γιατί η Γερμανία έχει εντυπωσιακά μικρότερη θνησιμότητα από Ιταλία και Ισπανία\nΦοβάται ο Σουλτάνος-Έδωσε άδεια στον ..εαυτό του και μπήκε καραντίνα\nΚορονοϊός: Ξεπέρασε τους 4.000 θανάτους η Γαλλία\nΚαθηγητής Κ. Γουργουλιάνης: Στον κορωνοϊό «χρεώνονται» θάνατοι και άλλων παθήσεων\nΚορωνοϊός: Έσπασε το φράγμα των 200.000 κρουσμάτων στις ΗΠΑ - 4.476 νεκροί\nΝετανιάχου: Όλοι πρέπει να φορούν μάσκα όταν είναι σε δημόσιο χώρο\nΝέα Υόρκη: Κλείνουν όλες οι παιδικές χαρές στην «Ουχάν» των ΗΠΑ\nΟΙ ... ''ΔΙΑΣΩΣΤΕΣ''\nΠΑΝΙΚΟΣ ΣΤΟ «ΑΛΕΞΑΝΔΡΑ»: ΘΕΤΙΚΟ ΣΤΟΝ ΚΟΡΩΝΟΪΟ ΖΕΥΓΑΡΙ ΑΦΡΙΚΑΝΩΝ «ΠΡΟΣΦΥΓΩΝ»!\n" σκάρτη δεκαετία πίσω: "Future is inlan...\nΑλληλεγγύη στο λαό, οργάνωση συν οικονομική αναγέννηση, υπέρβαση της Λούμπεν ΣΥΡΙΖΑΙΙΚΗΣ παγίδας – Ένα ενιαίο σύνολο\nΈκτακτα μέτρα: Παράταση στις δόσεις για την προστασία της πρώτης κατοικίας\nΈνας δυναμίτης υγείας που σαρώνει τις ασθένειες!\nΑσθενής “Χ” – Μια μαρτυρία\nΤι ισχύει για την τηλεργασία - H εγκύκλιος\nΓιατί ο Περιφερειάρχης Δυτικής Μακεδονίας Γιώργος Κασαπίδης έχει απόλυτο δίκιο - Έρχεται πείνα στην Ελλάδα – Βάλτε κήπο και πέντε κότες


Τζάμπολ στο Προολυμπιακό με over για την Εθνική μας - BluearenaBluearena\nΤζάμπολ στο Προολυμπιακό με over για την Εθνική μας\nΠροτάσεις και αναλύσεις μέσα από το Foxbet.gr\n04/07/2016 10:37 Επιμέλεια: BlueArena Διάφορα\nΔιαβάστε καθημερινά στο Foxbet.gr όλα όσα πρέπει να γνωρίζετε για το online στοίχημα, όπως για παράδειγμα τον οδηγό για τις αδειοδοτημένες online στοιχηματικές εταιρίες.\nΕλλάδα – Ιράν\nΤζάμπολ σήμερα (04/07) στο Προολυμπιακό τουρνουά μπάσκετ, με την Εθνική μας ομάδα να αντιμετωπίζει το Ιράν. Η Ελλάδα, παρά τα πολλά προβλήματα που προέκυψαν (βλ. Πρίντεζης, Σλούκας, Παπανικολάου) είναι το μεγάλο φαβορί για τη νίκη. Το Ιράν διαθέτει ένα αξιόμαχο σύνολο, έχει καλό προπονητή –Ντιρκ Μπάουερμαν- ωστόσο δύσκολα θα καταφέρει κάτι καλό κόντρα σε μία ανώτερη ποιοτικά ομάδα. Ο άσος, όμως, δεν έχει ιδιαίτερη αξία γι’ αυτό κρατάμε το over 142.5 σε απόδοση 1.75.\nΔιαβάστε στο Foxbet.gr την ανάλυση όλων των αναμετρήσεων του Προολυμπιακού τουρνουά μπάσκετ.\nΛος Άντζελες – Βανκούβερ\nΟι γηπεδούχοι ταλαιπωρήθηκαν από τις απουσίες το τελευταίο διάστημα και κόντρα στο Κολοράντο έμειναν ξανά στην ισοπαλία. Τα νέα, όμως, είναι πλέον ευχάριστα, καθώς επιθετικός ο Κιν και ο μεσοεπιθετικός Ζαρντές ολοκλήρωσαν τις διεθνείς υποχρεώσεις τους κι είναι έτοιμοι να προσφέρουν ξανά στην ομάδα τους.\nΑπό την άλλη, οι φιλοξενούμενοι είναι απογοητευμένοι, αφού νίκησαν μεν το Τορόντο με 2-1 εντός έδρας στον τελικό του καναδικού πρωταθλήματος, ωστόσο έχασαν τον τίτλο στα εκτός έδρας γκολ. Το Λος Αντζελες γέμισε την γραμμή κρούσης με τις επιστροφές του και αυτό αναμένεται να το κάνει πιο επιθετικό. Πάμε με τον άσο σε συνδυασμό με το over 2.5 σε απόδοση 2.45.\nΆναλύσεις και προγνωστικά για όλα τα ματς του MLS στο Foxbet.gr!


ΔΗΜΟΣ ΚΑΤΕΡΙΝΗΣ - Κατασκευή νέων αρδευτικών γεωτρήσεων και βελτίωση αρδευτικών υποδομών στην Κατερίνη\nΚατασκευή νέων αρδευτικών γεωτρήσεων και βελτίωση αρδευτικών υποδομών στην Κατερίνη\nΤην τελική έγκριση για 4 έργα, η κατασκευή των οποίων θα γίνει μέσω του LEADER ανακοίνωσε στο σώμα ο Δήμαρχος Κατερίνης Σάββας Χιονίδης, κατά την διάρκεια της πρόσφατης συνεδρίασης του Δημοτικού Συμβουλίου.\nΕιδικότερα όπως ανέφερε ο Δήμαρχος πρόκειται για τα εξής έργα:\nΣυντήρηση οικίσκου και εγκατάσταση Η/Μ εξοπλισμού αρδευτικής γεώτρησης στη θέση «Παναγία» Περίστασης, με το ποσό των 82.100 ευρώ. Η γεώτρηση εξοπλίζεται πλήρως, αφού έχουν γίνει όλα τα τεστ για το πόσα κυβικά βγάζει και υπάρχει ετοιμότητα για τον διαγωνισμό.\nΚατασκευή νέας αρδευτικής γεώτρησης, ύψους 139.260 ευρώ στη Νέα Τραπεζούντα: δόθηκε η τελική έγκριση και η άδεια δημοπράτησης.\nΚατασκευή νέας αρδευτικής υδρογεώτρησης στην Δημοτική κοινότητα Καλλιθέας, ύψους 104.400 ευρώ.\nΒελτίωση αρδευτικών υποδομών στον Σβορώνο της τάξεως των 229.000 ευρώ.\nΚατασκευή χώρου στάθμευσης στον Εγγλέζικο\nΕπιπλέον, ο Δήμαρχος ανακοίνωσε στο σώμα ότι το Δ.Σ. του Πράσινου Ταμείου εντάσσει στο πρόγραμμα «Αστική Αναζωογόνηση πόλεων 2012-2015», στον Άξονα 5 – «Χώροι στάθμευσης στον αστικό χώρο» τη διαμόρφωση υπαίθριου χώρου στάθμευσης στο Ο.Τ. 109 (κοντά στον Εγγλέζικο). Πρόκειται για περιμετρικό πάρκινγκ η έγκριση χρηματοδότησης κατασκευής του οποίου, ύψους 230.000 ευρώ, θα γίνει από πιστώσεις του 2013. Η χρηματοδότηση κατασκευής του πάρκινγκ είναι εξολοκλήρου επιδοτούμενη και δεν θα επιβαρύνει τον δημότη ούτε ένα ευρώ.\nΤο έργο εντάσσεται στη γενικότερη φιλοσοφία της κατασκευής υπαίθριων περιμετρικών χώρων στάθμευσης και μετακίνησης με τα μέσα μαζικής μεταφοράς ή με τα πόδια, που προωθεί ο Δήμος Κατερίνης.


Εναλλακτική στην πορεία προς την καταστροφή | e-SHOCKnews\nΕναλλακτική στην πορεία προς την καταστροφή\n12 Φεβρουαρίου, 2022 - Αρθρογραφούν\nΧιλιάδες νόμοι, κανονισμοί, εγκύκλιοι, διατάγματα, ρυθμίσεις, οδηγίες κλπ. είναι το καθημερινό πλαίσιο της ζωής μας. Επιπρόσθετα συμβάσεις, συμφωνίες, πρωτόκολλα. Σε αυτά προσθέστε τις παρεμβατικές “ρυθμίσεις” οργανωμένων συνόλων και ισχυρών ατόμων. Όλα αυτά και άλλα πολλά σε διεθνές, εθνικό και τοπικό επίπεδο για να μπορούμε απλά να επιβιώσουμε ως ανθρώπινα όντα και ανθρώπινες κοινωνίες χωρίς να καταντήσουμε ζούγκλα για άγρια θηρία. Όχι δηλαδή πως απέχουμε και πάρα πολύ από αυτό σημείο. Όχι πως δεν έχουμε ήδη θέσει σε σοβαρό κίνδυνο την ύπαρξη του γαλάζιου μας πλανήτη. Και μάλιστα για να φτάσουμε ως εδώ ξοδεύουμε κάθε χρόνο τρισεκατομμύρια. Μεγάλο πραγματικά το κατόρθωμα μας και αξιολύπητο. Αξιολύπητο γιατί παρά τις απίστευτες επιτυχίες του ανθρώπου στην ανάπτυξη των μέσων παραγωγής και ιδιαίτερα της τρομακτικής προόδου στον τομέα της τεχνολογίας, σε όλους τους ποιοτικούς δείκτες της πορείας του ανθρώπινου είδους και κοινωνίας, τα αποτελέσματα, είναι αντιστρόφως ανάλογα της τεχνολογικής και άλλης προόδου.\nΠου να ρίξεις το βλέμμα και να μην απελπιστείς. Στην Ευρώπη, την Β. Αμερική, την Άπω Ανατολή, την Ωκεανία; Που; Και να προσθέσω ότι αν μας τρομάζει η κοινωνία των ανθρώπων στις πιο προηγμένες χώρες, όπως μας έχει τρομάξει το πρόσφατο έγκλημα στη Θεσσαλονίκη ενός έφηβου που σφαγιάστηκε απλά γιατί η ομάδα προτίμησης του, ήταν διαφορετική από των δολοφόνων του, στις υπόλοιπες περιοχές της γης ούτε να κοιτάξουμε δεν θέλουμε, από φόβο για το τι θα αντικρίσουμε. Στην Κεντρική και Νότια Αμερική, την Αφρική, την Ασία, όπου ρίξεις το βλέμμα σκοτάδι. Χώρες, λαοί, κοινωνίες χωρίς παρόν και μέλλον. Ένα και μόνο παράδειγμα να αναφέρω σε γειτνιάζουσα προς εμάς περιοχή. Την από χρόνια συνεχιζόμενη γενοκτονία στην Υεμένη. Ποιος νοιάζεται; Ουσιαστικά κανείς. Η πολιτισμένη ανθρωπότητα ενδιαφέρθηκε περισσότερο για τις επενδυτικές δραστηριότητες στο ποδόσφαιρο, χωρών που έχουν άμεση ευθύνη για την καθημερινή σφαγή στην Υεμένη, όπως είναι π.χ. η Σαουδική Αραβία και το Κατάρ, παρά για την ίδια τη γενοκτονία. Αλλά και στις προηγμένες κοινωνίες τα αρνητικά φαινόμενα σε όλους τους τομείς της ζωής, καθημερινότητα, οικονομική και κοινωνική πραγματικότητα, εγκληματικότητα, υγεία, περιβάλλον κ.ο.κ είναι τόσον κακή, που φοβάσαι να παρακολουθήσεις τα δελτία ειδήσεων των ΜΜΕ.\nΤι φταίει; πως διορθώνεται η κατάσταση; Έχουν διατυπωθεί αρκετές θεωρίες, φιλοσοφικές αναλύσεις μέχρι και ολοκληρωμένες θεωρήσεις και φιλοσοφίες τρόπου ζωής. Άλλοι στήριξαν και στηρίζουν τη μια και άλλοι την άλλη. Υπάρχουν όμως σε όλες τις προσεγγίσεις, σε όλες τις φιλοσοφίες και ολοκληρωμένα κοινωνικο-οικονομικά συστήματα, ορισμένες αρχές και αξίες που διαπερνούν όλα. Και αυτές είναι οι πανανθρώπινες διαχρονικές αξίες και δικαιώματα, της ζωής, εργασίας, διατροφής, υγείας, μόρφωσης, ειρήνης, διατήρησης και προστασίας του περιβάλλοντος. Αυτά είναι όροι ύπαρξης του ανθρώπινου γένους και της κοινωνίας των ανθρώπων. Αν μέρος από τα τρισεκατομμύρια που δαπανήθηκαν και δαπανούνται κάθε χρόνο μόνο στον 20ο και 21ο αιώνα για να επιβληθούν τα θέλω μιας ελάχιστης ομάδας ατόμων και κοινωνικών ομάδων και τάξεων σε όλο τον κόσμο αλλά και στην κάθε χώρα χωριστά, δαπανείτο στους τομείς που έχω προαναφέρει, θα ζούσαμε σε ένα πολύ καλύτερο κόσμο. Ούτε θα χρειάζονταν οι χιλιάδες νόμοι, διατάγματα, ρυθμίσεις κλπ., που έχουν περιορίσει δραματικά τις ελευθερίες του ανθρώπου, θα ήταν αναγκαία. Ούτε θα χρειάζονταν οι δεκάδες αρχές, επιτροπές, επίτροποι κ.ο.κ σε διεθνές (π.χ. Ε.Ε. και γραφειοκρατικός μηχανισμός Βρυξελλών), εθνικό και τοπικό επίπεδο. Ένας ολόκληρος γραφειοκρατικός μηχανισμός ο οποίος κοστίζει πανάκριβα. Ένας μηχανισμός ο οποίος υποκαθιστά σιγά-σιγά τους εκλεγμένους και περιορίζει ασφυκτικά τη δημοκρατία. Γνωρίζω ότι ο εύκολος αντίλογος είναι, «μα χωρίς αυτούς όλους τους μηχανισμούς που θα είμασταν;». Όντως ρωτώ και εγώ που θα είμασταν; Δύσκολο να είμασταν σε χειρότερη θέση και στην καλύτερη περίπτωση να είμασταν εδώ που είμαστε. Στο δρόμο της καταστροφής με σταθερότητα και επιτάχυνση. Όπως πάμε θα έλθει η μέρα που οι μηχανισμοί ελέγχου, αστυνόμευσης και καταστολής θα αριθμούν τόσους όσοι και οι υπόλοιποι πολίτες.\nΟι σύγχρονες κοινωνίες αν θέλουν να ξεφύγουν από τον ατέλειωτο φαύλο κύκλο της καταστροφής σε όλους τους τομείς, οφείλουν να επενδύσουν στις πανανθρώπινες αξίες και ιδανικά. Να επενδύσουν σε μια παιδεία π.χ. που θα δίνει γνώσεις από τη μια, αλλά και δημοκρατική και ανθρωπιστική αγωγή. Σε ένα σύστημα υγείας που θα σέβεται πρώτα και κύρια το δικαίωμα στη ζωή και να μην μετατρέπει την ανθρώπινη ζωή σε εμπόρευμα. Να διδάσκεται η κοινωνία την ανάγκη σεβασμού και διατήρησης του φυσικού περιβάλλοντος. Να αντιληφθούν οι άνθρωποι ότι η βία και οι πόλεμοι πολλαπλασιάζουν τα κακώς έχοντα και επιταχύνουν τον κατήφορο στην άβυσσο. Αυτά και άλλα πολλά, που συνιστούν την υπεροχή των πανανθρώπινων διαχρονικών αξιών έναντι της εγωιστικής και καταστροφικής επιδίωξης του απόλυτου ελέγχου της κοινωνίας των ανθρώπων από μια τυφλωμένη ολιγαρχία είναι η εναλλακτική οδός της πορείας προς τον όλεθρο.


Xiaomi Redmi 5: Διαρροή το δείχνει σε λευκό με οθόνη 18:9 | Techblog.gr\nΤρίτη, 24/10/2017 · Λαΐδα Λιμνιάτη Xiaomi Xiaomi Android smartphones Xiaomi Redmi 5\nΣύμφωνα με τις πρόσφατες πληροφορίες η Xiaomi θα λανσάρει τρία μοντέλα: το Xiaomi Redmi 5, το Xiaomi Redmi 5 Plus και το Xiaomi Redmi Note 5.\nΑπό την εικόνα, το Xiaomi Redmi 5 φαίνεται να έχει οθόνη αναλογίας 18:9 και λέγεται ότι θα έχει μέγεθος 5,5 ιντσών ανάλυσης 720p, Snapdragon 636, 3GB RAM, αποθηκευτικό χώρο32GB και διπλή κάμερα στην πλάτη.\nΤα Xiaomi Redmi 5 Plus αναμένεται με οθόνη 5,99 ιντσών, ανάλυσης 2160 × 1080 και με τον Mediatek P25. To Redmi 5 Plus θα διαθέτει 4GB RAM και αποθηκευτικό χώρο 64GB.\nΓια το Xiaomi Redmi Note 5 έχει ακουστεί ότι θα έρχεται είτε με το Snapdragon 660 είτε με το MediaTek Helio P25 και με διάφορες εκδοχές για RAM 3GB/4GB και αποθηκευτικού χώρου ανάμεσα σε 16GB, 32GB και 64GB.\nΑσχημοτατο θα μπορούσα να πω\nη αναλογια που ξεκινησε η Samsung και ολοι ελεγαν μα και μου τωρα υιοθετειται απο ολους τους αλλους\nγια αυτο ειναι η νουμερο 1 εταιρεια γιατι χαρασσει δρομο και οι αλλοι ακολουθουν, πολυ απλα…\nΩωωωωωω ….άσχημο .\nΕπίσης επειδή αποφάσισε μια εταιρεία το 18:9 και κυρτές οθόνες χωρίς γωνιές και φέτος μπορεί να έκανε αίσθηση … δεν σημαίνει ότι και του χρόνου θα γίνει το ίδιο … σε πολλούς δεν αρέσει !!!\n“η αναλογια που ξεκινησε η Samsung”…\nΔεν ήξερα ότι το LG G6 είναι Samsung τελικά.\nΝα’ναι καλά οι “tech” σχολιαστές να ενημερωνόμαστε σωστά και εμείς…\nΚαιρο ειχα να δω ΤΟΣΟ ασχημο κινητο! ειλικρινα…\nΚαι γιατί δε λένε την αναλογία 2:1; Αν το θέμα τους είναι τα εντυπωσιακά νούμερα ας την πούνε 460:230 είναι ακόμα πιο εντυπωσιακά!!!!\nΑυτοί οι μαρκετίστες δε βοηθάνε καθόλου να άρω την αντιπάθειά μου προς αυτούς.\nΠροσπάθησε να φτάσει την Sony σε ασχήμια αλλά δεν τα κατάφερε. Πλησίασε πάντως αρκετά.\nΓια να είναι πιο κατανοητό στον κόσμο. Κανονικά γράφεται ως προς ένα (2:1, 1.78:1 κοκ).\nΠχ στην παρουσίαση της LG, αυτός ο Ιταλός σκηνοθέτης ως 2:1 την ανέφερε.\nεμπρος στο δρομο που χαραξε η Samsung\nΑποκλειεται να λανσαρει το redmi note 5 με snapdragon κατευθειαν. Οπως εχει ξαναγινει, θα κυκλοφορησει πρωτα με ΜΤΚ και αργοτερα με το snap. Ελπιζω να ειναι με τον 660 και οχι καποιον υποδεεστερο, αν και ο 636 πχ φαινεται καλος και αυτος\nΕίναι σαν το iPhone X Clone 😂(έλεος)\nΝομίζω οτι το παρακάνει λιγάκι με τα μοντέλα και τους διαφορετικούς επεξαργαστές, αλλά είναι και διαφορετικές οι αγορές που απευθύνεται οπότε ίσως άλλα πάνε Κίνα, άλλα Ευρώπη κλπ\nΠάντως την ιδιαίτερη αναλογία στις οθόνες έχω την εντύπωση οτι την ξεκίνησε η Xiaomi που έβγαλε το Mi Mix με αναλογία 17:9 με το σχέδιο χωρίς περιθώρια, οπότε εμπρός στο δρόμο που χάραξε η Xiaomi :p\nδεν ξεκινησε ουτε η σαμσουγκ ουτε λγ (αν και η λγ ηταν πρωτη που λανσαρε) ολα ξεκινησαν με μια επιστημονικη ερευνα για την εργονομια στα κινητα…\nτι ειναι αυτο , σαν ψευτικο , σαν dummy ειναι


Tsakthan Daily - ΓΑΠ has a Dream! - 12 Σεπτεμβρίου 2011\nΓΑΠ has a Dream!\nΤα όνειρά του εφιάλτες των ανέργων, των εργαζομένων και των οικογενειών τους\n- Κοινωνική χρεοκοπία η οικογένεια με έναν μισθό\nΠολλές οι προσδοκίες που διαψεύστηκαν παταγωδώς. Μπροστά στους παραγωγικούς φορείς της χώρας που περίμεναν συγκεκριμένα και χειροπιαστά μέτρα, ο Πρωθυπουργός επιδόθηκε σε μία συνθηματολογία.\nΌμως το αίμα μας πάγωσε όταν ακούσαμε την ΑΛΓΕΙΝΉ ΑΠΟΣΤΡΟΦΉ-ΥΠΟΣΧΕΣΗ ''Θα αγωνιστώ να υπάρχει ένας εργαζόμενος σε κάθε οικογένεια''. Πόσο μεγαλεπήβολος στόχος, πόσο πιο χαμηλά μπορεί να πέσει ακόμα ο πήχης;\nΠανελλαδική τηλεφωνική έρευνα, χωρίς κάλπη σε δείγμα 1.216 ατόμων, ηλικίας 18 ετών και άνω που διαθέτει το εκλογικό δικαίωμα, 02-07/09/2011. Πραγματοποιήθηκε για λογαριασμό του ραδιοφωνικού και τηλεοπτικού σταθμού ΣΚΑΪ και της εφημερίδας Η ΚΑΘΗΜΕΡΙΝΗ.\nΣταχυολογώ ορισμένα ενδιαφέροντα ευρήματα:\n- 77% απογοητευμένοι από τη ζωή\n- 84% δυσαρεστημένοι με τη λειτουργία της δημοκρατίας\n- 87% κοινωνικά ανασφαλείς\n- 80% με χειρότερη προσωπική οικονομική κατάσταση από πριν\n- 65% προβλέπουν χειροτέρευση της προσωπικής οικονομικής κατάστασης\n- 43% ο Κανένας είναι ο καλύτερος πρωθυπουργός και έπονται Σαμαράς και Παπανδρέου\nΜιλάνε για καιρούς δοξασμένους στην πόλη\nθα γυρέψουμε βερεσέ απ' τον βιβλιοπώλη\nΜιλάνε για του βιβλίου, ξανά, την τιμή\nστο ντουλάπι δεν υπάρχει ούτε ντι-βι-ντι\nΜιλάνε για βιβλία που ο χειμώνας θα φέρει\nΚαι μένα μου βάζουν iPad στο χέρι.\nΕ, είναι απ’ τα δακρυγόνα…\nΤΟ ΧΑΡΑΤΣΙ ΤΗΣ ΗΜΕΡΑΣ\n«…τέλος στην ακίνητη περιουσία μεσοσταθμικά 4 ευρώ ανά τετραγωνικό μέτρο, μέσω των λογαριασμών της ΔΕΗ»\nTerry Eagleton (2011) Why Marx was Right? New Haven, CT and London, UK: Yale University Press, σελ. 272, τιμή 12,40 λίρες Αγγλίας\nΣτο βιβλίο αυτό ο συγγραφέας αποδομεί την άποψη-προκατάληψη ότι ο Μαρξισμός είναι ξεπερασμένος, τελειωμένος και νεκρός. Πιάνει μία – μία δέκα συνηθισμένες αντιρρήσεις για τον Μαρξισμό, δηλαδή ότι οδηγεί σε πολιτική τυραννία, ανάγει τα πάντα στο οικονομικό επίπεδο, ότι είναι μια μορφή ιστορικού ντετερμινισμού και τα συναφή ιδεολογήματα. Για κάθε μία από αυτές τις απόψεις δείχνει ότι αρπάζει μια καρικατούρα που αποτελεί «διαστροφή» των σκέψεων του Μαρξ αποσκοπώντας στην συκοφάντησή τους. Σε έναν κόσμο τσακισμένο από την κρίση, δηλαδή από τις συνέπειες της ίδιας της λογικής του καπιταλισμού ως τρόπου παραγωγής και ιδεολογίας, το έργο «Γιατί ο Μαρξ είχε Δίκιο» είναι έγκαιρο, έγκυρο, τολμηρό και ξεκάθαρο. Γραμμένο με το γνωστό ύφος, χιούμορ και πάνω απ’ όλα με την πνευματική διαύγεια και την ευρυμάθεια του Eagleton δεν αφορά μόνο τους πανεπιστημιακούς αλλά κάθε πολίτη που ασχολείται με τα κοινά και θέλει να αλλάξει αυτό τον κόσμο.\nΟ Terry Eagleton είναι Καθηγητής Αγγλικής Φιλολογίας του Πανεπιστημίου του Lancaster (Αγγλία) και Πολιτισμικής Θεωρίας του Εθνικού Πανεπιστημίου Ιρλανδίας (Galway). Κατοικεί στο Δουβλίνο.\n«Στις παρυφές» (Periferic)\nΜπογντάν Γκεόργκ Απέτρι\nΕρμηνεία: Άννα Ουλάρου, Ιωάννα Φλόρα, Άντι Βασλουιάνου, Μίμι Μπρανέσκου, Τιμοτέι Ντούμα\nΕντυπωσιακό ντεμπούτο από έναν ακόμη Ρουμάνο σκηνοθέτη, που «συμπληρώνει» το σπουδαίο ρεύμα του σύγχρονου ρουμάνικου κινηματογράφου. Είκοσι τέσσερις ώρες από τη ζωή μιας νέας κοπέλας, της Ματίλντας, που βγαίνει με άδεια από τη φυλακή. Ταινία σκληρή, «στον δρόμο», με τα συναισθήματα γυμνά, εκτεθειμένα σε ένα νυστέρι που σκίζει την επιφάνεια της καθημερινής σύμβασης... Η Ματίλντα έχει περάσει ήδη δύο χρόνια στη φυλακή, και δεν έχει σκοπό να μείνει άλλο εκεί μέσα. Με αφορμή τον θάνατο της μητέρας της, παίρνει μία μέρα άδεια. Συναντά τον αδερφό της, είναι παρούσα όταν θάβουν τη μητέρα της, εισπράττει ένα χρέος από τον εραστή της... Ο προορισμός της; Ένα φορτηγό - πλοίο και η ελευθερία της θάλασσας. Αλλά ο «σκόπελος» που δεν υπολόγισε είναι η μητρότητα, το παιδί της, που είχε αφήσει στον πατέρα του. Χρυσός Αλέξανδρος στο τελευταίο Φεστιβάλ Θεσσαλονίκης\nΈνας εγγαστρίμυθος, έκανε περιοδεία στην ύπαιθρο. Ένα απόγευμα, βγήκε για\nβόλτα στα χωράφια. Κάτω από ένα δέντρο, βρίσκει έναν νεαρό βοσκό που φύλαγε\nτα πρόβατά του παρέα με ένα σκυλί και το μουλάρι του. Αποφασισμένος να του\nκάνει πλάκα, τον πλησιάζει και λέει στο σκύλο:\nΕΓΓΑΣΤΡΙΜΥΘΟΣ: -Καλό τ' αφεντικό σου; Σε φροντίζει;\nΟ βοσκός δεν πιστεύει στ' αυτιά του!\nΒΟΣΚΟΣ: -Τα μ'λάρια δεν μ'λάνε!\nΟ βοσκός τα' χει παίξει!\nΕΓΓΑΣΤΡΙΜΥΘΟΣ: Σε προσέχει τ' αφεντικό σου;\nΜΟΥΛΑΡΙ: Βέβαια! Με ταΐζει, με ποτίζει, με βουρτσίζει και δεν με φορτώνει\nΒΟΣΚΟΣ: -Τα παλιουπρόβατα είν' σκέτ' ψιφταράδες! Ότ' κι να σι πουν, μην τα\nΘΕΣΣΑΛΟΝΙΚΗ auf Wiedersehen\nανεργοι οικονομία οικονομική κρίση Χαράτσι